title: Eino Karvinen

text: Karvinen palveli sisällissodan jälkeen 3. komppanian päällikkönä 3. Jääkärirykmentin täydennyspataljoonassa, mistä hänet siirrettiin myöhemmin perustettuun Kuopion vartiopataljoonaan. Vartiopataljoonasta hänet siirrettiin 17. lokakuuta 1918 nuoremmaksi upseeriksi Kaartin jääkäripataljoonaan, mistä hänet siirrettiin edelleen 21. kesäkuuta 1920 Jääkäriprikaatin miinanheittäjäkomppanian päälliköksi ja 1. huhtikuuta 1921 alkaen nuoremmaksi upseeriksi Kajaanin sissipataljoonaan. Sissipataljoonassa hänet määrättiin 31. toukokuuta 1924 alkaen 1. komppanian ja 17. elokuuta 1928 alkaen 2. komppanian päälliköksi, Hänet siirrettiin 5. lokakuuta 1928 Pohjanmaan kutsuntapiirin ja 27. marraskuuta 1931 alkaen Viipurin kutsuntapiirin päälliköksi. Kutsuntapiirin päällikön tehtävistä hänet siirrettiin 1. heinäkuuta 1933 Viipurin sotilaspiirin päälliköksi.


title: Eino Karvinen

text: Talvisotaan Karvinen osallistui edelleen samassa tehtävässä ja välirauhan aikana hänet siirrettiin Etelä-Pohjanmaan 1. suojeluskuntapiirin yleisesikuntaupseeriksi, josta hänet nimitettiin myöhemmin suojeluskuntapiirin komentajaksi. Jatkosodan puhjetessa hän toimi edelleen samassa tehtävässä sodan loppuun saakka, jolloin erosi vakinaisesta palveluksesta. Hänet haudattiin Helsinkiin.


title: Eino Karvinen

text: Karvinen toimi Kajaanin sissipataljoonan kunnianeuvoston jäsenenä vuonna 1926 ja puheenjohtaja vuonna 1928. Hän oli Suomen ampujainliiton mestariluokan ampuja kivääri- ja kaksintaisteluammunnassa.


title: Tarmo Pukkila

text: Tarmo Pukkila (s. 26. maaliskuuta 1946) on entinen sosiaali- ja terveysministeriön (STM) ylijohtaja.


title: Tarmo Pukkila

text: Tarmo Pukkila on ollut Tampereen yliopiston rehtori ja tilastotieteen professori. Hän toimi myös Suomen Tietoviisas -televisio-ohjelman tuomarina 1990-luvun alussa.


title: Massimiliano Allegri

text: Massimiliano Allegri (s. 11. elokuuta 1967) on italialainen jalkapallovalmentaja ja entinen keskikenttäpelaaja. Heinäkuusta 2014 lähtien hän on toiminut Juventuksen päävalmentajana.


title: Massimiliano Allegri

text: Allegri aloitti peliuransa Italian alasarjoissa. Läpimurtonsa keskikenttämies teki Pescara Calciossa, jonka kanssa hän nousi Serie A:han 1992. Allegrin pääsarjakausi 1992–1993 oli menestys huolimatta Pescaran putoamisesta. Allegri iski kauden aikana peräti 12 maalia ja oli joukkueensa parhaimmistoa. Kauden jälkeen hän siirtyi Cagliari Calcioon. Hän pelasi myös Calcio Padovassa ja SSC Napolissa ennen paluutaan takaisin Pescaraan 1998. Uransa lopun hän pelasi pienissä seuroissa päättäen aktiiviuransa kauteen 2003–2004 Aglianese Calciossa.


title: Massimiliano Allegri

text: Peliuransa jälkeen Allegri on luonut uraa valmentajana. Hän aloitti 2004 Serie C2 -seura Aglianese Calciossa. Hyvät otteet piskuisessa joukkueessa toivat Allegrille tunnettavuutta, ja 2005 hän siirtyi sarjatasoa ylempänä C1:ssä pelanneen US Grossetton päävalmentajaksi. Esitykset seurassa eivät kuitenkaan olleet odotusten mukaisia, ja lopulta hän sai potkut kauden 2006–2007 alussa.


title: Massimiliano Allegri

text: Elokuussa 2007 Allegri siirtyi Serie C1:ssä pelanneen US Sassuolo Calcion peräsimeen. Allegrin johdolla seura menestyi hyvin ja jo huhtikuussa 2008 seuran historiallinen nousu Serie B:hen ja Serie C1/A:n voitto varmistuivat.


title: Massimiliano Allegri

text: Menestys Sassuolossa tarjosi Allegrille mahdollisuuden pääsarjatason valmennukseen ja toukokuussa 2008 hän siirtyi Cagliari Calcion päävalmentajaksi. Debyyttikaudellaan Allegri johdatti Cagliarin sensaatiomaisesti Serie A:n yhdeksänneksi ja mukaan Eurooppa-liigan karsintoihin. Hänet palkittiin kauden jälkeen myös Serie A:n parhaana valmentajana (Albo Panchina d'Oro). Kaudella 2009–2010 Cagliari ei kyennyt aivan samanlaiseen lentoon, mutta tulokset olivat pääasiassa hyviä. Allegri sai kuitenkin yllättäen potkut huhtikuun puolivälissä. Potkujen taustalla lienevät olleet Allegriin liittyvät huhut siirtymisestä AC Milaniin, Juventukseen tai jopa Italian maajoukkueeseen. Toukokuun lopulla AC Milan kertoi käyvänsä alustavia keskusteluja Allegrin kanssa. Kesäkuussa Cagliari vapautti Allegrin lopullisesti sopimuksestaan ja hän oli vapaa siirtymään uusiin tehtäviin. Seuraavassa kuussa Milan ilmoitti tehneensä Allegrin kanssa kaksivuotisen sopimuksen.


title: Massimiliano Allegri

text: Allegrin johdolla Milan pelasi hienon kauden 2010–2011 Serie A:ssa ja piti kärkipaikkaa hallussaan lähes koko kauden ajan. Lopulta Allegrin uran ensimmäinen, ja Milanin seurahistorian 18:s mestaruus ratkesi kaksi kierrosta ennen Serien loppua. Allegri valittiin vuonna 2011 myös Italian vuoden valmentajaksi. Milan jatkoi mestaruustaistelussa myös seuraavalla kaudella, mutta edes Zlatan Ibrahimovićin 35 maalia eivät riittäneet. Milan hävisi mestaruuden Juventukselle neljällä pisteellä. Kausi 2012–2013 sujui edelleen hieman heikommin ja lopulta Milan jäi selvästi liigakolmoseksi Juventuksen ja SSC Napolin taakse. Mestarien liigassa Allegri luotsasi Milanin puolivälieriin kaudella 2011–2012 ja neljännesvälieriin debyyttikaudellaan sekä 2012–2013. Seura putosi 2012–2013 kahdesti peräkkäin FC Barcelonalle. Kausi 2013–2014 on sujunut Milanilta kangerrellen ja talvitauolle mentäessä Milan oli liigassa vasta sijalla 13. Vuoden lopussa Allegri ilmoitti jättävänsä Milanin kauden jälkeen. Seurajohdon kärsivällisyys Allegriin ja Milanin huonoihin suorituksiin loppui jo tammikuun puolivälissä 2014 ja Allegri sai potkut tehtävästään.


title: Massimiliano Allegri

text: Heinäkuussa 2014 Allegri allekirjoitti kaksivuotisen sopimuksen Juventuksen kanssa. Debyyttikaudellaan Allegri luotsasi Juventuksen Italian mestariksi neljännen kerran peränjälkeen. Mestaruus varmistui jo viisi kierrosta ennen kauden loppua. Allegrin debyyttikausi Juventuksessa huipentui Mestarien liigan finaaliin, jossa joukkue kohtasi kesäkuun alussa FC Barcelonan. Italialaisjoukkue taisteli urhoollisesti, mutta taipui lopulta neljännen mestaruutensa 2000-luvulla ottaneelle Barcelonalle 3–1. Juventus menestyi myös Italian cupissa, jonka mestaruuden se voitti kaatamalla loppuottelussa SS Lazion jatkoajalla 2–1. Edellisestä cupin voitosta oli kulunut 20 vuotta.


title: Massimiliano Allegri

text: Kaudella 2015–2016 Juventus aloitti kautensa Serie A:ssa heikosti ja voitti vain kolme kauden kymmenestä ensimmäisetä ottelusta. Joukkue ryhdistäytyi marraskuussa ja Allegri johdatti seuran huikeaan 24 voittoon ja yhteen tasapeliin liigassa. Juventuksen viides perättäinen "Scudetto" varmistui kolme kierrosta ennen sarjan päätöstä. Mestarien liigassa edelliskauden finalisti putosi jo ensimmäisellä pudotuspelikierroksella, kun se taipui jatkoajalla vieraissa FC Bayern Münchenille. Allegri oli vuonna 2015 ehdolla Fifan vuoden valmentajaksi, muttei lopulta tullut valituksi kolmen finalistin joukkoon. Italiassa hänet palkittiin sekä Serie A:n parhaana valmentajana kaudella 2014–2015 että Italian parhaan valmentajan Oscar del Calcio-palkinnolla.


title: Massimiliano Allegri

text: Kaudella 2016–2017 Juventuksen puolustus sekä Gonzalo Higuaínin ja Paulo Dybalan johtama hyökkäyspelaaminen toivat Allegrin toivomia tuloksia. Liigassa Juventus eteni voitosta voittoon ja Mestarien liigassa se voitti lohkonsa ilman tappioita. Juventus pelasi Euroopassa 690 minuuttia yhtäjaksoisesti päästämättä maaliakaan, kunnes toisessa välieräottelussa AS Monacoa vastaan Kylian Mbappé onnistui maalinteossa. Italian cupissa Allegri valmensi Juventuksen kolmanteen perättäiseen voittoon, kun SS Lazio hävisi loppuottelun 2–0. Allegrin kolmas perättäinen tuplamestaruus Italiassa ratkesi Serie A:n toiseksi viimeisellä kierroksella, kun FC Crotone kaatui 3–0. Kauden jälkeen Allegri allekirjoitti kolmivuotisen jatkosopimuksen Juventuksen kanssa.


title: Massimiliano Allegri

text: Kaudella 2017/18 Allegri luotsasi Juventuksen jälleen Italian cupin mestariksi jo neljättä kertaa perättäin. Loppuottelussa Juventus murskasi AC Milanin 4–0. Mestarien liigassa Juventus eteni jälleen pudotuspeleihin ja pudotti ensimmäisellä kierroksella Tottenhamin yhteismaalein 4–3. Juventus iski toisessa osaottelussa Lontoossa kaksi maalia kahteen minuuttiin ja ratkaisi niiden turvin otteluparin edukseen. Puolivälierissä Juventus hävisi kotonaan tylysti Real Madridille 0–3. Vieraissa Juventus nousi taistelemaan vielä jatkopaikasta, mutta 1–3 vierasvoitto ei riittänyt ja edelliskauden finalistin tie päättyi puolivälieriin. Juventus oli jäänyt Allegrin alaisuudessa vain kerran aiemmin neljän parhaan ulkopuolelle. Kotimaan kentillä Allegrin ja Juventuksen kausi huipentui neljänteen perättäiseen tuplamestaruuteen, kun joukkue varmisti Serie A:n mestaruuden viimeistä edellisellä kierroksella. Mestaruuden varmistaneen ottelun jälkeen Allegri vakuutti medialle jatkavansa Juventuksessa sopimuksensa loppuun eli vuoteen 2020 saakka, ellei seurajohto häntä erota. Tällä Allegri viittasi spekulaatioihin, joiden mukaan hän olisi siirtymässä Arsène Wengerin seuraajaksi Arsenalin päävalmentajaksi.Allegri suosi Juventus-uransa alussa Antonio Conten tutuksi tekemää 3–5–2-pelitapaa, mutta siirtyi pian neljän puolustajan linjaan. Allegri on tuonut Juventuksen pelitapaan monipuolisuutta ja luovuutta. Hän suosii tiukempaa pallonhallintapeliä, lyhytsyöttöpeliä ja tehokkaita vastaiskuja. Hän on antanut edeltääjänsä enemmän tilaa ja vastuuta nuorille, luoville pelaajille.


title: Destroyer Box Set

text: Destroyer Box Set on vuonna 2008 julkaistu Kissin box-kokoelma. Boksi on julkaistu ainoastaan Japanissa ja se sisältää 10 albumia.


title: Flight of the Conchords

text: Flight of the Conchords on uusiseelantilainen komediaduo, joka koostuu Bret McKenziestä ja Jemaine Clementistä. He kuvailevat itseään termillä "Entinen Uuden-Seelannin neljänneksi suosituin kitarapohjainen digi-bongo acapella-rap-funk-huumorifolkduo". Duo yhdistelee esityksessään terävää havainnointia, karikatyrisointia ja akustisia folkkitaroita. Kaksikon musiikkihuumorista tehtiin ensin BBC:n radiosarja ja vuonna 2007 HBO:n televisiosarja, joka kantaa yhtyeen nimeä. Flight of the Conchords on voittanut Grammy-palkinnon.


title: Flight of the Conchords

text: Kaksikon live-esiintymiset ovat tehneet heistä kulttisuosikin. Yhtye onkin voittanut muun muassa parhaan vaihtoehtoisen huumoriryhmän palkinnon US Comedy Arts Festivalilla, parhaan tulokkaan palkinnon Melbourne Comedy Festivalilla ja ehdokkuuden Perrier Comedy Awardiin Edinburgh Fringe -festivaaleilla vuonna 2003.


title: Flight of the Conchords

text: Bret ja Jemaine olivat kämppäkavereita opiskellessaan Victoria University of Wellingtonissa elokuvaa ja teatteria. He perustivat Flight of the Conchordsin vuonna 1998. Alkuun he yrittivät kirjoittaa musiikkia tosissaan, mutta sitä pidettiin huumorimusiikkina, joten yhtye päätti vaihtaa tyylin kokonaan komediaksi.


title: Flight of the Conchords

text: Yhtye esiintyi televisiossa ensimmäisen kerran 3.-6. toukokuuta 2000 Wellingtonin lyhytikäiseksi jääneen televisiokanava "Channel 7":n ohjelmassa Newtown Salad. Yhtye esitti kappaleet "Bowie in Space", "Ladies of the World", "Petrov, Yelyena and Me" ja "Hotties".


title: Flight of the Conchords

text: Vuonna 2002 ja 2003 he esiintyivät Edinburgh Fringe -festivaaleilla ja 2003 heidät valittiin ehdokkaiksi Perrier Comedy Awardin voittajiksi. He esiintyivät myös Melbourne International Comedy Festivalissa, missä heidät valittiin parhaan tulokkaan palkinnolla.


title: Flight of the Conchords

text: Flight of the Conchords esiintyi Edinburghissa jälleen vuonna 2004. Myöhemmin samana vuonna he olivat mukana brittiläisen puhelinyhtiön mainoskampanjassa. He olivat mukana myös Australian Broadcasting Corporationin ohjelmassa "Stand Up!"


title: Flight of the Conchords

text: HBO antoi kaksikolle erikoisosan stand-up -sarjassaan "One Night Stand". He olivat pääesiintyjinä Comix comedy clubin avajaisviikonloppuna. Keikalla nauhoitettiin kaksi kappaletta heidän tulevalle albumilleen. Yhtye esiintyi myös South by Southwest -festivaaleilla Austinissa, Teksasissa. Teksasinvierailunsa aikana he nauhoittivat dokumentin nimeltä "Flight of the Conchords: A Texan Odyssey", joka esitettiin Uudessa-Seelannissa vuoden 2006 lopulla.


title: Flight of the Conchords

text: Kesäkuussa 2007 yhtye esiintyi David Lettermanin ”Late Show with David Letterman” -ohjelmassa. ja Terry Gross haastatteli heitä NPR-radiokanavan ohjelmaan ”Fresh Air”. He esiintyivät Bonnaroo Music Festivalilla Tennesseen Manchesterissa. Samana vuonna julkaistiin The Distant Future-EP. Sen tuottajana toimi Mickey Petralia ja se nauhoitettiin Los Angelesissa ja New Yorkissa. Nauhoituksessa oli mukana myös Matt Shane. EP:n live-esiintymiset otettiin New Yorkin Comix Comedy Clubin konserteista elokuulta 2007. Flight of the Conchords esiintyi musiikkivieraana Late Night with Conan O'Brienissa.


title: Flight of the Conchords

text: Tammikuussa 2008 yhtye puhui ja esiintyi Comcastin esityksen osana CES-messuilla. 10. helmikuuta yhtye voitti parhaan komedia-albumin Grammyn.


title: Flight of the Conchords

text: Yhtye esiintyi Sasquatch! Music Festivalin päälavalla The Gorge Amphitheatrella 26. toukokuuta 2008.


title: Flight of the Conchords

text: Heinäkuussa duo esiintyi Sub Popin 20-vuotisjuhlafestivaalilla.


title: Flight of the Conchords

text: Vuonna 2004 Flight of the Conchords teki BBC Radio 2-kanavalle omaa nimeään kantavan sarjan. Sarja oli suurelta osin improvisoitu ja sen aiheena oli yhtyeen suosiontavoittelu Lontoossa. Rob Brydon oli sarjan kertoja, Rhys Darby yhtyeen manageri ja Jimmy Carr yli-innokas fani, ”Kipper”.


title: Flight of the Conchords

text: Sarja voitti pronssia komediasarjassa Sony Radio Academy Awards -kilpailussa.


title: Flight of the Conchords

text: Flight of the Conchords teki HBO:lle samannimisen televisiosarjan, jonka ensi-ilta Yhdysvalloissa oli kesäkuussa 2007. Sarja käsittelee kaksikon pyrkimyksiä suosioon New Yorkissa. Vakiorooleissa nähdään Rhys Darby managerina nimeltä Murray, Arj Barker panttilainaamon työntekijänä nimeltä Dave, Kristen Schaal fanaattisena ihailijana nimeltä Mel, Dan Fleury Melin aviomiehenä Doug ja Eugene Mirman Eugenen roolissa. Sarjassa nähdään myös vierailemassa monia muita koomikoita. Yhtyeen kappaleet on yhdistetty sarjan juoneen. Sarjan toinen tuotantokausi sai ensi-iltansa tammikuussa 2009. Ensimmäisen tuotantokauden DVD julkaistiin 6. marraskuuta 2007.


title: Merituulivoima

text: Merituulivoima eli offshore-tuulivoima on merelle rakennettujen tuulivoimaloiden tuottamaa tuulivoimaa. Merituulivoimaa on pidetty on yhtenä keinona saavuttaa Euroopan Unionin asettama 20 % uusiutuvan energian tuotantotavoite. Tämä edellyttää voimalarakentamista ja tuotantoa subventoivia poliittisia päätöksiä ja sitä, että voimalateollisuus näkee tämän energiateollisuuden alan kannattavana toimintana.


title: Merituulivoima

text: Merituulivoiman osuuden Euroopan yhteisön energiantuotannosta on ennakoitu kohoavan vuonna 2020 noin 2,4–3,5 prosenttiin koko yhteisön energiantarpeesta. Rakennettujen merituulipuistojen asennettu kapasiteetti olisi tällöin EU-alueella välillä 19,5–27,8 GW ja vuotuinen energiantuotanto 71,9–102,2 TWh.


title: Merituulivoima

text: Valtio voi huutokaupata merituulipuistoille sopivien merialueiden lease-oikeuksia.


title: Merituulivoima

text: Euroopan yhteisö on maailman merkittävin merituulivoiman tuotantoalue (2013). Suurimmat merituulivoiman tuottajamaat olivat vuonna 2013 Yhdistynyt kuningaskunta (asennettu tuotantokapasiteetti 3 680,9 MW), Tanska (1 270,6 MW), Belgia (571,5 MW), Saksa (520,3 MW), Kiina (428,8 MW), Hollanti (246,8 MW) ja Ruotsi (211,7 MW). Tuulivoima-alan etujärjestö Euroopan tuulienergiayhdistys (EWEA) raportoi heinäkuussa 2014, että EU-maiden 73 merituulipuistossa oli yhteensä 2 304 merituulivoimalaa. Nämä edustivat 7,3 gigawatin asennettua, sähköverkkoon kytkettyä tuulivoimakapasiteettia. Asennettuja voimaloita oli jonkin verran tätä enemmän, mutta useilta voimaloilta uupui vielä sähkönsiirtoyhteys.


title: Merituulivoima

text: Euroopan tuulienergiayhdistys totesi heinäkuussa 2014 Euroopassa rakennettavan aiempia ennusteita runsaammin tuulivoimaloita maa-alueille. Euroopan komission todettiin puolestaan alentaneen arviotaan yhteisön vuoden 2020 energiatarpeesta 11 prosenttia aiempaa alemmaksi. EWEA:n uudessa, heinäkuussa 2014 julkaistussa arviossa merituulipuistojen ennakoitiin rakennettavan merkittävästi aiempia EWEA:n (2009) ja Euroopan yhteisön (2013) ennusteita vähemmän. Uudempi arvio esitti kolme erilaista vaihtoehtoista näkemystä Euroopan yhteisön maa- ja merialueille rakennettavan tuulivoimakapasiteetin määräksi vuodelle 2020. Merituulivoiman (ja kaiken tuulivoiman) osuuden Euroopan yhteisön energiantuotannosta arvioitiin kohoavan vuonna 2020 skenaariosta riippuen noin 2,4–3,5 prosenttiin (12,8 %–16,9 %) yhteisön energiantarpeesta. Rakennettujen merituulipuistojen asennettu kapasiteetti olisi tällöin EU-alueella välillä 19,5–27,8 GW ja vuotuinen energiantuotanto 71,9–102,2 TWh.


title: Merituulivoima

text: Merituulivoima on uutta kehittyvää tekniikkaa ja sen investointihinta on tällä hetkellä ja ennusteissa kaksinkertainen maatuulivoimaan verrattuna ilmeisesti johtuen vaativammasta perustuksista ja siirtokaapeleista. Hintaeroa tasoittaa se seikka, että täystuulisuus on EWEA:n mukaan merellä on 4 000 tuntia ja maalla 2000-2500 tuntia vuodessa.


title: Merituulivoima

text: Euroopan yhteisön alueella asennettiin vuonna 2013 yhteensä 1 567 MW uutta merituulivoimakapasitettia. Tämä oli 14 prosenttia vuonna 2013 EU:ssa käyttöönotetusta uudesta tuulivoimalakapasiteetista. Yhteensä EU-alueella oli vuoden 2013 loppuun mennessä asennettuna 117,3 GW tuulivoimalaitoskapasiteettia. Tästä maalla oli 110,7 GW ja merialueilla 6,6 GW. Asennetulla tuulivoimalla arvioitiin voitavan tuottaa Euroopan yhteisön alueella keskimäärin 7,8 prosenttia (233 TWh) vuotuisesta noin 3 280 TWh:n sähköenergian tarpeesta. Merituulivoimalaitosten osuus oli vuoden 2013 lopussa 24 TWh eli 0,7 prosenttia EU:n vuotuisesta sähkönkulutuksesta.


title: Merituulivoima

text: Asennettuihin merituulivoimalapuistoihin arvioitiin vuoden 2013 loppuun mennessä sijoitetun 4,6-6,4 miljardia euroa ja kaikkiin tuulivoimaloihin yhteensä noin 13-18 miljardia.


title: Merituulivoima

text: Porin Tahkoluodon pystytettiin heinäkuussa 2010 uusi merituulivoimala, joka on lähellä aiempia Tahkoluodon tuulivoimaloita. Suomen Hyötytuulen omistaman voimalan teho on 2,3 MW. Kyseessä on maailman ensimmäinen meriperustukselle liikkuvan jään alueelle rakennettu tuulivoimala, Pori Offshore Pilot. Kokemuksia sen toiminnasta hyödynnetään Tahkoluodon merituulipuiston rakentamisessa.


title: Merituulivoima

text: Kansainvälisen merituulivoimalatilastoinnin mukaan Suomessa oli vuoden 2010 alussa jo 24 MW merituulivoimaa.


title: Merituulivoima

text: Tammikuussa 2014 ilmoitettiin, että ensimmäiselle merituulipuistohankkeelle myönnettävästä eritystuesta kilpailee kuusi eri sijoituspaikkaa ja seitsemän yritystä. Työ- ja elinkeinoministeriö myöntää vuoden 2014 aikana 20 miljoonan euron tuen hankkeelle, jonka se arvioi olevan kokonaisvaltaisesti paras. Kaikkiaan kesään 2014 mennessä kaavoitusvaiheeseen oli edennyt ja YVA-käsittelyn oli Suomessa läpikäynyt yhteensä 12 merituulipuistohanketta. Yhden hankkeen jatko tosin estyi ainakin toistaiseksi, kun ensin Raasepori ja sen jälkeen kaavoituksen aloittamisesta jo päättänyt, kivihiilivoimalastaan tunnettu Inkoo kieltäytyivät laatimasta maakuntakaavassa tuulivoimaloille soveltuvaksi merkitylle Suomenlahden merialueelle tarvittavaa osayleiskaavaa. Marraskuussa 2014 Työ- ja elinkeinoministeriö ilmoitti valinneensa Porin Tahkoluodon merituulipuiston 20 miljoonan euron hanketuen saajaksi.


title: Merituulivoima

text: Tanska on edelläkävijä sekä tuulivoimassa että merituulivoimassa Euroopassa. Vuonna 2006 Tanskan osuus koko Euroopan Unionin merituulivoimasta oli 47 % ja vuonna 2007 osuus oli yhä 38 %.


title: Merituulivoima

text: Tuulivoimaa pidetään potentiaalinen kultakaivoksena norjalaiselle teollisuudelle. Norjalaisten energiatutkijoiden mukaan tuulivoimasta voi tulla yhtä suuri myyntimenestys kuin öljystä. Öljyä viedään 2 500 TWh/vuosi ja maan tuulivoimapotentiaali on 14 000 TWh. Asiantuntijat ennustavat 20 TWh tuotantoa jo vuonna 2020. Aker Kværner on osallistunut Ranskan ja Saksan merituulivoiman rakentamiseen. Statoil Hydro kehittää tuulivoimaa Enovan tuella.


title: Ari Santanen

text: Ari Santanen (s. 5. huhtikuuta 1969 Pori) on entinen suomalainen jääkiekkoilija. Santanen pelasi SM-liigaa yhteensä seitsemänä kautena Ässissä ja SaiPassa. Santanen toimi SaiPan kapteenina kolmena kautena. Hän pelasi urallaan SM-liigan runkosarjassa 280 ottelua tehoin 73+74=147. Santanen joutui lopettamaan pelaajauransa kauteen 1999–2000 polvivamman vuoksi.


title: Ari Santanen

text: Santanen toimi SaiPan edustusjoukkueen apuvalmentajana vuosina 2004–2006 ja 2007–2016. Santanen työskenteli kyseisinä vuosina Heikki Mälkiän, Ari-Pekka Selinin sekä Pekka Tirkkosen apuvalmentajana. Santanen nimitettiin SaiPan päävalmentajaksi kaudesta 2016–2017 alkaen Tirkkosen siirryttyä valmentamaan sveitsiläistä EHC Klotenia. SaiPa jäi kaudella 2016–2017 Liigan runkosarjan viimeiseksi, mikä johti siihen, että Santanen erotettiin tehtävistään kauden päätyttyä. SaiPa vapautti Santasen päävalmentajan tehtävistä vedoten siihen, että SaiPa jäi merkittävästi urheilullisista tavoitteistaan.


title: AMT (yritys)

text: AMT ("Aluminum Metal Toys") oli yhdysvaltalainen yhtiö, joka tuotti 1950-luvun lopulta lähtien erilaisia muovisia pienoismalleja. Se on tunnettu etenkin mittakaavaan 1:25 tehdyistä amerikkalaisten autojen pienoismalleista ja Star Trek -sarjaan liittyvistä pienoismalleista. Yhtiön kotipaikka oli Troyssa Michiganin osavaltiossa. Vuonna 1981 Ertl osti AMT:n ja yhtiön nimeksi tuli AMT-Ertl. Ertl myi AMT:n edelleen vuonna 2007, ja nykyään malleja valmistavat eri yhtiöt, kuten Stevens International ja Modern King.


title: Venäläisen taiteen museon kokoelmat

text: Venäläisen taiteen museon kokoelmat kattavat venäläisen kuvataiteen 900-luvulta nykypäiviin. Tämä artikkeli luo katsauksen museon taide-esineisiin. Yhteensä kokoelmissa on 40 000 teosta.


title: Martin Block

text: Martin Block (1901 tai 1903 – 18. syyskuuta 1967) oli yhdysvaltalainen radiokuuluttaja ja eräs ensimmäisiä kuuluisuuteen nousseita radio-DJ:eitä.


title: Martin Block

text: Block aloitti radiouransa lukemalla mainoksia tijuanalaisella radioasemalla Meksikossa. Sieltä hän siirtyi Los Angelesiin KFWB-asemalle, jossa työskenteli myös DJ Al Jarvis, jolla oli oma suosittu paikallisesti lähetetty ohjelmansa "Make Believe Ballroom", jossa Jarvis soitti äänilevyjä ja puhui artisteista aivan kuin he olisivat olleet todellisuudessakin paikalla. 1934 Block siirtyi New Yorkiin WNEW-asemalle. Kun Charles Lindberghin pojan kidnappauksesta ja murhasta epäillyn Bruno Hauptmannin oikeudenkäynti alkoi 1935, WNEW oli ainoa radiokanava, jonka sallittiin seurata oikeudenkäyntiä, muiden tiedotusvälineiden käyttäessä pitkälti WNEW:n uutisointia lähteenään. Uutisointi tuotti ongelmia WNEW:lle, sillä tietoja oikeudenkäynnistä tuli epäsäännöllisin väliajoin ja väliajat jouduttiin täyttämään musiikilla. WNEW palkkasi 25-henkisen orkesterin, joka tuli kalliiksi ja usein esitykset jouduttiin keskeyttämään kesken kappaleen, joka ei ollut muusikoiden mieleen. Martin Block ehdotti aseman johtajalle orkesterin korvaamista äänilevyillä. Ehdotukseen ei aluksi suostuttu, sillä äänilevyjen soittamista ei pidetty ammattimaiselle radioasemalle sopivana. Lopulta kustannussyistä levyjen soittaminen kuitenkin aloitettiin ja Block kopioi uuden ohjelman idean ja nimen suoraan Al Jarvikselta ja ensimmäinen Blockin "Make Believe Ballroom" lähetettiin 3. helmikuuta 1935. Alkuaikoina ohjelma lähetettiin aina tarvittaessa, mutta vähitellen se vakiintui ohjelmistoon ja vuonna 1940 se pääsi syndikointiin.


title: Martin Block

text: Block juonsi ohjelmaa aina vuoteen 1958 asti, jolloin hänet korvasi William B. Williams, lukuun ottamatta vuosia 1946–1948, jolloin hän työskenteli Los Angelesissa.


title: Martin Block

text: Martin Block nimettiin Radio Hall of Fameen vuonna 1988.


title: Kristiina Lyytinen

text: Kristiina Maria Lyytinen (o.s. "Häikiö", 1943 Kuopio – 9. heinäkuuta 2006 Helsinki) oli suomalainen dramaturgi, joka teki elämäntyönsä Helsingin Kaupunginteatterin dramaturgina (1969–1997) ja suomentajana. Hän oli koulutukseltaan filosofian maisteri, pääaineena suomen kieli.


title: Kristiina Lyytinen

text: Lyytinen on toimittanut Viljo Kajavan muistelmat "Aika rakastaa, aika laulaa, Runoilija muistelee" (Otava 1990).


title: Kristiina Lyytinen

text: Lyytisen puoliso oli dosentti Eino Lyytinen, ja hänen poikansa toimittaja Jaakko Lyytinen. Lyytisen isä oli Juuso Häikiö ja veli Martti Häikiö.


title: Athenagoras Ateenalainen

text: Athenagoras Ateenalainen () (n. 133-190) oli kreikkalainen varhaiskristillinen apologeetta ja filosofi. Hänet luetaan usein kirkkoisien joukkoon.


title: Athenagoras Ateenalainen

text: Athenagoraasta tiedetään vain vähän sen lisäksi, että hän oli ateenalainen ja kääntynyt kristinuskoon oltuaan tätä ennen mahdollisesti platonilainen. Hänen teoksensa vaikuttavat olleet tunnettuja ja vaikutusvaltaisia, mutta toiset varhaiskristilliset kirkkoisät, edes Eusebios Kesarealainen, eivät jostain erikoisesta syystä mainitse häntä. Sattaa olla, että hänen nimettömänä kiertäneet teoksensa on luettu jonkun aikaa jonkun toisen kirjoittamaksi, tai sitten kyseessä ovat muut syyt joita ei enää tunneta.


title: Athenagoras Ateenalainen

text: Athenagoras mainitaan varhaiskristillisessä kirjallisuudessa vain kahdesti: Methodios Olymposlaiselta (k. 312) säilyneessä katkelmassa on muutamia lainauksia hänen teoksestaan "Apologia", ja Filippos Sidelaisen (n. 425) teoksessa "Kristillinen historia" on joitakin elämäkerrallisia yksityiskohtia, joiden luotettavuudesta ei ole takeita. Filippoksen mukaan Athenagoras johti Aleksandrian katekeettista koulua, mutta tämä ei todennäköisesti pidä paikkaansa. Hän sanoo myös, että Athenagoras olisi kääntynyt kristinuskoon tutustuttuaan Raamattuun alkuperäisenä tarkoituksenaan sen kiistäminen.


title: Athenagoras Ateenalainen

text: Athenagoraan teokset osoittavat hänen oppineisuuttaan sekä filosofin- ja reetorinkykyjään. Niistä on säilynyt ainoastaan kaksi: Teos nimeltä "Apologia" sekä "Tutkielma ylösnousemuksesta".


title: Athenagoras Ateenalainen

text: "Apologia" eli "Vetoomus kristittyjen puolesta" ("presbeia") on sisäisen todistusaineiston perusteella kirjoitettu vuonna 176 tai 177. Se ei ollut kristinuskon suullinen puolustus, vaan huolellisesti kirjoitettu puolustuspuhe kristittyjen oikeudenmukaisen kohtelun puolesta. Teos oli osoitettu keisari Marcus Aureliukselle ja tämän pojalle Commodukselle, ja kirjoittaja imartelee heitä valloittajina, ”mutta ennen kaikkea filosofeina”. Athenagoras valittaa ensin kristittyjen kokemasta epäloogisesta ja epäoikeudenmukaisesta syrjinnästä ja heille osoitetuista herjauksista, ja käsittelee tämän jälkeen kristittyjä vastaan osoitettua ateismisyytettä (joka oli seurausta siitä, etteivät kristityt suostuneet palvomaan roomalaisia jumalia). Athenagoras selittää monoteismin periaatteen, lainaten pakanallisia runoilijoita ja filosofeja, jotka ovat tukeneet niitä samoja oppeja joiden perusteella kristittyjä nyt tuomittiin. Hän perustelee, miksi kristillinen usko Jumalaan oli ylivoimainen pakanauskontoihin verrattuna.


title: Athenagoras Ateenalainen

text: "Apologia" on ensimmäinen filosofisesti perusteltu selvitys Jumalan ykseydestä kristillisessä kirjallisuudessa. Se sisältää myös selvityksen kolminaisuusopista. Athenagoras vastaa myös syytöksiin moraalittomuudesta. Hän selvittää kristillistä puhtauden ihannetta, joka ilmenee sekä käytännön elämässä että myös ajatuksissa; sekä muun muassa avioliiton siteen rikkomatonta pyhyyttä. Athenagoras torjuu syytöksen kannibalismista osoittamalla, että kristinusko kunnioittaa suuresti elämää, mikä ilmenee muun muassa abortin torjumisena.


title: Athenagoras Ateenalainen

text: "Tutkielma ylösnousemuksesta" on ensimmäinen täysimittainen selvitys ylösnousemuksesta kristillisessä kirjallisuudessa. Se kirjoitettiin myöhemmin kuin "Apologia", ja voidaan käsittää sen liitteeksi. Athenagoras tukee oppia ylösnousemuksesta parhailla saatavissa olevilla filosofisilla argumenteilla. Alussa hän vastaa tuona aikana yleisiin vastaväitteisiin. Sen jälkeen hän selvittää ylösnousemuksen mahdolliseksi perustuen sekä Jumalan kykyihin että ruumiimme olemukseen. Se, että Jumala saa ylösnousemuksemme aikaan, ei ole hänelle sopimatonta, eikä epäoikeudenmukaista muita luotuja kohtaan. Toisaalta ihmisen luonto ja päämäärä ovat sellaiset, että ne vaativat ruumiin ja sielun elämän ikuisuutta.


title: Ihmisoikeudet Venäjällä

text:
Ihmisoikeuksien toteutuminen Venäjällä on länsimaihin nähden heikko. Hallitus pyrkii estämään vallan vaihdoksen keinolla millä hyvänsä. Tällöin poliittinen oppositio, jotkut uskonnot ja
erilaiset etniset ja seksuaaliset vähemmistöryhmät joutuvat erilaisten virallisten ja epävirallisten painostustoimien uhriksi. Läntisten arvioiden mukaan Venäjän ihmisoikeustilanne on heikentynyt 2000-luvun aikana. Valtion johdon asenne kansalaistoimintaa kohtaan on muuttunut epäluuloiseksi. Esimerkiksi ihmisoikeusjärjestöjen katsotaan olevan vihamielisen lännen rahoittamia ulkomaisia toimijoita tai oppositiota, joiden tarkoituksena on kaataa Venäjän hallitus.


title: Ihmisoikeudet Venäjällä

text: Poliisi ja muut paikalliset viranomaiset kiduttavat Venäjällä monesti vankejaan.


title: Ihmisoikeudet Venäjällä

text: Venäjä, Georgia ja Etelä-Ossetia tekivät kaikki Human Rights Watch -järjestön mukaan ihmisoikeusloukkauksia aseellisessa konfliktissa vuonna 2008. Venäjän toinen sota Tšetšeniassa jatkui vuonna 2008.. Monia Tšetšenian sotien ihmisoikeusrikkomuksia julkituoneita aktivisteja on murhattu tai pahoinpidelty Venäjällä. Muutenkin oppositioaktivisteja on häiritty monin kenoin.


title: Ihmisoikeudet Venäjällä

text: Venäjä kiisti häpeämättömästi siviiliuhrit Syyriassa sekä esti YK:n turvallisuusneuvoston toimet Syyrian suhteen. .


title: Ihmisoikeudet Venäjällä

text: Valtioon osin kielteiesti suhthtautuvien uskontojen toimintaa rajoitetaan. Esimerkiksi Jehovan todistajat on lakkautettu Venäjällä.


title: Ihmisoikeudet Venäjällä

text: Viranomaisten näkemyksen mukaan kansalaistoiminnan tehtävänä on tukea hallituksen politiikkaa. Riippumattomien järjestöjen toimintaa haittaa tiukka valvonta, joka jättää tilaa viranomaisten mielivallalle. Järjestöt jakautuvatkin viranomaisten silmissä "rakentaviin" ja oppositiohenkisiin järjestöihin. Yhteistä kaikille itsenäisesti muodostuneille järjestöille on voimakas paikallisuuden korostaminen, jota on pidetty vastareaktiona aiemmalle neuvostoliittolaiselle keskittämiselle.


title: Ihmisoikeudet Venäjällä

text: Amnesty International vuosiraportti 2016 mukaan Venäjä käytti ylimalkaisesti kansallista turvallisuutta ja ääriliikkeiden vastaista lainsäädäntöä sortotoimiin ja yritti hiljentää kansalaisyhteiskuntaa.


title: Ihmisoikeudet Venäjällä

text: Yhdysvaltain hallituksen rahoittaman Freedom Housen mukaan Venäjä on "ei vapaa" maa. Maailmanpankin arvion mukaan Venäjä kuuluu maailman heikoimpiin maihin lain noudattamisen ja poliittisen osallistumisen suhteen. Transparency Internationalin korruptioindeksillä Venäjä sijoittuu 143. sijalle, Indonesian ja Nigerian tasolla. Maailman rauhanindeksillä Venäjä sijoittuu 131. sijalle. Lehdistönvapaudella mitaten Venäjä sijoittuu 144. sijalle.


title: Ihmisoikeudet Venäjällä

text: Moskovassa asuu 100 000 miljonääriä ja 74 miljardööriä. Köyhiä on 18–19 prosenttia, jopa 50 % kansalaisista. Venäläisistä 3 % on varakkaita, 7 % tulee hyvin toimeen, 20 % on keskiluokkaa, 50 % sen alle ja 20 % on köyhiä.


title: Ihmisoikeudet Venäjällä

text: Human Rights Watch -järjestön mukaan Venäjällä on 4-9 miljoonaa siirtotyöläistä, joista 80 % on entisistä neuvostotasavalloista. 40 % siirtotyöläisistä työskentelee rakennuksilla. Rakennustyömaiden väärinkäytöksiin sisältyy: passin takavarikointi, sopimuskielto, myöhästyneiden palkkojen maksamattomuus ja vaaralliset työolot. Osa työnantajista uhkailee tai käyttää väkivaltaa pelotellakseen työntekijöitä, jotka protestoivat maksamattomista palkoista. Poliisi tarkistaa säännöllisesti papereita kiristääkseen rahaa vähemmistöiltä mukaan lukien siirtotyöläiset. Poliisi saattaa käyttää heitä fyysisesti hyväkseen tai pakottaa työhön ilman palkkaa. Venäjä on vapauttanut muuttopolitiikkansa, mutta siirtotyöläisillä on vähän todellisia keinoja puolustautua väärinkäytöksissä.


title: Ihmisoikeudet Venäjällä

text: Kansainvälisen lehdistöinstituutin IPI:n mukaan Venäjällä on vuodesta 1992 tapettu 77 toimittajaa.


title: Ihmisoikeudet Venäjällä

text: Anna Politkovskaja oli venäläinen toimittaja, joka ammuttiin kotitalonsa edessä lokakuussa 2006. Politkovskajan murhan oikeudenkäynti alkoi lokakuussa 2008. Asianajajana on venäläinen ihmisoikeuksiin erikoistunut asianajaja Karina Moskalenko. Hän on edustanut aiemmin Mihail Hodorkovskin ja Garri Kasparovin oikeudenkäynneissä. Hän on vienyt paljon tapauksia Euroopan ihmisoikeustuomioistuimeen Strasbourgiin.


title: Ihmisoikeudet Venäjällä

text: Politkovskaja ammuttiin Vladimir Putinin syntymäpäivänä lauantaina 7. lokakuuta 2006. Politkovskaja arvosteli Tšetšetsenian sotaa ja vallanpitäjiä. Häneltä jäi kesken kirjoitus kidutuksesta ja ihmissieppauksista Tšetšeniassa. Murha sai paljon huomiota kansainvälisesti. Helsingissä oli yli 1000 ihmisen mielenosoitus Venäjän suurlähetystön edessä. Vajaa kuukausi Politkovskajan murhan jälkeen kuoli Aleksandr Litvinenko Lontoossa myrkytykseen. Hän oli kertonut tutkivansa Politkovskajan murhaa.


title: Ihmisoikeudet Venäjällä

text: Ortodoksisen kirkon pappi Daniil Sysolevia (35) ammuttiin kotikirkossaan 19.11.2009. Sysojev oli aktiivinen keskustelija internetissä. Hän auttoi kristinuskon lahkojen ja okkultismin uhreja ja keskusteli islamista.


title: Ihmisoikeudet Venäjällä

text: Venäjä arvosteli Suomen ihmisoikeustilannetta. Tämän johdosta presidenttiehdokas Eva Biaudet sanoi Yle TV1:n Aamu-TV:n tentissä 10. tammikuuta 2012 ehkä tärkeimpänä asianaan olevan Suomen ihmisoikeustilanteen saattamisen Venäjän hyväksymälle tasolle. Vuonna 2017 Vanäjän hallinto kielsi Jehovan todistajien toiminnan, ja takavarikoi kirkon varat. Jo aiemmin Jehovan todistajia oli kielletty toimimasta joillain paikkakunnilla.


title: Ihmisoikeudet Venäjällä

text: YK:n kidutuksenvastainen komitea moitti vuonna 2006 Venäjää vankien julmasta kohtelusta. Venäjän vankiloissa vankeihin kohdistuu joidenkin vankien kertoman mukaan raakaa väkivaltaa, kidutusta ja painostusta. Viranomaiset eivät puutu kylliksi vankiloissa tapahtuviin raakuuksiin. Lisäksi viranomaiset kiistävät väitteet vankien huonosta kohtelusta.


title: Martti Häikiö

text: Martti Johannes Häikiö (s. 1. lokakuuta 1949 Mikkeli) on dosentti ja historiantutkija. Hän on koulutukseltaan valtiotieteen tohtori. Hänelle on myönnetty professorin arvonimi 5. joulukuuta 2008.


title: Martti Häikiö

text: Häikiö on ollut Uuden Suomen ja Kanava-lehden toimittaja ja vuodesta 1978 Helsingin yliopiston poliittisen historian dosentti. Hän on kirjoittanut useita yrityshistoriikkeja, muun muassa Alkon ja Nokian historiikit sekä Tampereen teknillisen yliopiston historiateoksen ja ollut Suomen kansallisbiografian tasavallan ajan päätoimittaja. Tammikuussa 2010 julkaistiin hänen kirjoittamansa kaksiosaisen V. A. Koskenniemen elämäkerta. Häikiön vuonna 2017 julkaisema P. E. Svinhufvud -elämäkerta "Suomen leijona" on saanut Veli-Pekka Leppäseltä kovaa kritiikkiä: Häikiö lupaa "välttää arvoarvostelmia ja kuvata tapahtumia sellaisina kuin ne olivat", mihin Leppänen huomauttaa: "Historiankirjoitus koostuu arvovalinnoista ja tulkinnoista – eikä tämäkään teos ole poikkeus" ja osoittaa useita kohtia, joissa tämä hänen mukaansa ilmenee.


title: Martti Häikiö

text: Häikiö toimi Helsingin kokoomuksen puheenjohtajana 2004–2009. Vuosina 1986–1988 Häikiö oli Suomalaisuuden liiton puheenjohtaja. Liiton kunniajäsenyyden hän sai vuonna 1996. Vuoden 2011 alussa Häikiö aloitti Paasikivi-seuran puheenjohtajana.


title: Martti Häikiö

text: Martti Häikiön isä on Juuso Häikiö ja sisar dramaturgi Kristiina Lyytinen. Häikiön puoliso on filosofian lisensiaatti Tytti Varmavuo-Häikiö (2000–). Edellisestä avioliitosta (1969–2000) valtiotieteen maisteri Kristiina Häikiö, o.s. Erholan kanssa hänellä on lapset Juuso (1972), Paavo (1976), Antti (1980).


title: Martti Häikiö

text: Häikiö on kirjoittanut lääkeyhtiö Orionin 90-vuotishistoriikin. Se kuitenkin hyllytettiin ja sitä luvattiin käyttää tulevan satavuotishistoriikin yhteydessä. Orionin silloinen pääjohtaja Jukka Viinanen on kiistänyt, että syynä olisi teoksen mahdollisesti kiusallinen sisältö mutta todennut että voi olla "viisasta, että otetaan pientä aikaperspektiiviä erilaisiin tapahtumiin". Juha Seppälä on tuonut esille seikkoja, jotka ovat kuitenkin saattaneet vaikuttaa käsikirjoituksen hyllyttämiseen, esimerkiksi yhtiön jakautumisen lääkeyhtiöksi ja tukkuyhtiöksi tai osakesarjojen yhdistämispyrkimykset. Satavuotishistoriikin "Hyvinvointia rakentamassa – Orionin vuosisata" (2017) lähteissä Häikiön teosta ei kuitenkaan mainita.


title: Englannin 2. divisioona

text: Englannin 2. divisioona () oli vuosina 1892–1992 Englannin jalkapalloilun toiseksi korkeimman sarjatason nimi. Vuosina 1992–2004 se oli sarjajärjestelmän kolmanneksi ylimmän tason nimi.


title: Englannin 2. divisioona

text: 2. divisioona perustettiin vuonna 1892, kun Englannin kaksi kilpailevaa liigaa Football League ja Football Alliance yhdistyivät. Kaikki joukkueet eivät mahtuneet samaan sarjaan, joten Football League jaettiin kahteen sarjatasoon. Myöhemmin 2. divisioonan alle perustettiin uusia sarjatasoja. Kaudelle 1992–1993 syntyi Football Leaguen yläpuolelle Valioliiga, jolloin 2. divisioonasta tuli sarjajärjestelmässä kolmas porras. Nimi 2. divisioona katosi 2004, kun Football Leaguen sarjojen nimiä muutettiin ja 2. divisioonasta tuli Ykkösliiga ().


title: Veikko Torkkeli

text: Veikko Torkkeli on entinen suomalainen jääkiekkoilija ja jääpalloilija. Torkkeli pelasi jääkiekkoa Kärpissä ja Tapparassa sekä toimi Kärppien päävalmentajana.


title: Veikko Torkkeli

text: Torkkeli pelasi 348 ottelua tehoin 42+49=136. Jäähyjä hän sai 270 minuuttia. Pudotuspeleissä hän pelasi 43 ottelua tehoin 6+9=15 jäähyin 57 minuuttia. Torkkeli voitti pelaajana yhden kullan ja neljä pronssia.


title: Veikko Torkkeli

text: Torkkelin neljä vuotta nuorempi veli Jorma oli myös Kärppien miehiä .


title: Veikko Torkkeli

text: Torkkeli toimii nykyään junioripäällikkönä Kiekko-Oulu nimisessä jääkiekkoseurassa.


title: Seppo Häkkinen

text:
Seppo Auvo Antero Häkkinen (s. 2. kesäkuuta 1958 Kuopio) on Mikkelin hiippakunnan piispa helmikuusta 2009 lähtien.
Aiemmin Häkkinen työskenteli Kirkkohallituksen toiminnallisen osaston johtajana 2002–2009, Heinolan maaseurakunnan kappalaisena 1987–2001 ja Imatran seurakunnan virallisena apulaisena 1983–1987.


title: Seppo Häkkinen

text: Koulutukseltaan Häkkinen on teologian tohtori. Hänen vuonna 2010 hyväksytty väitöskirjansa "Ihanne ja todellisuus" käsitteli kirkon jäsenyyteen sitoutumista ja kirkosta eroamista.


title: Seppo Häkkinen

text: Häkkisen perheeseen kuuluvat vaimo Maria sekä neljä lasta.


title: Karol Kurpiński

text: Karol Kurpiński (6. maaliskuuta 1785 – 18. syyskuuta 1857) oli puolalainen säveltäjä ja kapellimestari. Hän aloitti musiikinopintonsa uruilla. Jo kaksitoistavuotiaana hän pääsi urkuriksi kirkkoon, jossa hänen setänsä toimi pappina. 15-vuotiaana hän liittyi viulistiksi kreivi Feliks Polanowskin yksityiseen orkesteriin, johon hänen toinen setänsä kuului.


title: Karol Kurpiński

text: Vuoden 1808 vaiheilla Kurpinski sävelsi ensimmäisen oopperansa "Pygmalionin". Vuonna 1810 hän asettui Varsovaan, missä pääsi oopperan kapellimestariksi. Hän opetti musiikkia monissa alan oppilaitoksissa ja perusti musiikkilehden.


title: Karol Kurpiński

text: Kurpinski sävelsi 24 näyttämöteosta (oopperoita ja baletteja), pianomusiikkia, lauluja sekä kamarimusiikkia.


title: Mäntyankeroinen

text: Mäntyankeroinen ("Bursaphelenchus xylophilus") on sukkulamatoihin kuuluva ankeroislaji. Se elää havupuissa ja voi sopivissa olosuhteissa lopulta tappaa puut. Mäntyankeroinen on kasvinterveyden suojelemisesta annetun lain mukaan luokiteltu Suomessa vaaralliseksi kasvintuhoojaksi, jonka esiintymistä epäiltäessä on viipymättä otettava yhteyttä Elintarviketurvallisuusvirasto Eviraan.


title: Mäntyankeroinen

text: Mäntyankeroinen on läpikuultava pieni mato, joka on aikuisenakin alle millimetrin pituinen. Se voi elää puussa vuosikausia, mutta puusta toiseen siirtyäkseen se tarvitsee siirtäjähyönteisen. Tällaisina kuljettajina voivat toimia esimerkiksi "Monochamus"-suvun tukkijäärät: suutari ("Monochamus sutor") ja ranskanräätäli ("Monochamus galloprovincialis").


title: Mäntyankeroinen

text: Mäntyankeroisia tavataan Pohjois-Amerikassa, Aasiassa ja Portugalissa. Syyskuussa 2008 myös Suomessa poltettiin portugalilaisia pakkauslaatikoita mäntyankeroisien vuoksi. EU:n komissio on julistanut Portugalin saastuneeksi alueeksi ja maan havupuunvientiä on rajoitettu.


title: Mäntyankeroinen

text: Jos olosuhteet ovat hyvät, mäntyankeroisen määrä voi kasvaa kymmentuhatkertaiseksi parissa viikossa. Mäntyankeroisen vaivaavat männyt kuolevat nopeasti. Niiden pihkaneritys tyrehtyy ja latvus muuttuu punaruskeaksi, kun neulaset kuolevat.


title: Cetonia

text: Cetonia on kovakuoriaisiin ("Coleoptera") kuuluva suku.


title: Morris K. Jessup

text: Morris Ketchum Jessup (2. maaliskuuta 1900 Rockville, Indiana – 29. huhtikuuta 1959) oli yhdysvaltalainen tiedemies, kirjailija ja valokuvaaja. Hänet yhdistetään erityisesti Philadelphia-koe-nimellä tunnettuun salaliittoteoriaan, vaikka hän ei itse osallistunut väitetyn kokeen suorittamiseen tai sen suunnitteluun ja valmisteluun.


title: Morris K. Jessup

text: Vuonna 1917 Jessup ilmoittautui vapaaehtoisena armeijaan ja osallistui ensimmäiseen maailmansotaan. Hän yleni kersantiksi.


title: Morris K. Jessup

text:
Sodan jälkeen hän kirjoittautui Drake-yliopistoon Iowan Des Moinesissa ja sittemmin Michiganin yliopistoon opiskelemaan astronomiaa ja matematiikkaa.
Tohtorin väitökseen johtavia opintoja suorittaessaan 1920-luvulla hän osallistui Michiganin yliopiston tutkimusryhmään. Jessup sai ryhmässä valmiiksi tutkimuksen, jossa löydettiin useita uusia fyysisiä kaksoistähtiä yliopiston Lamont-Hussey observatoriossa Bloemfonteinissa Etelä-Afrikassa. Jessup käytti materiaalia tohtorinväitökseensä ja ne julkaistiin 1933.
Hänen arvoaan ei ilmeisesti vahvistettu 1930-luvun laman sekavissa oloissa, mutta nimitystä käytettiin. Laman aikana Jessup otti vastaan tehtäviä, jotka eivät vastanneet koulutusta. Eräs näistä oli valokuvaajan työ maya-raunioita tutkineessa ryhmässä. Edelleen hän oli mukana inka-kulttuuria tutkineessa ryhmässä.


title: Morris K. Jessup

text: Jessupin kiinnostus 1940-luvun lopun ja 1950-luvun alun ufo-ilmiöön johti kirjaan "A Case for the Ufo", jonka hän sai valmiiksi tammikuussa 1955. Kirja myi kohtuullisesti ja siitä otettiin taskukirjapainos syksyllä 1955. Hänen seuraava kirjansa oli "UFO and the Bible" ja se julkaistiin nopeasti menestyksen hyödyntämiseksi. Lisäksi Jessup teki yleisöluentoja.


title: Morris K. Jessup

text: Vuonna 1956 Jessup yritti kerätä varoja Meksikon intiaanikulttuurien raunioiden tutkimiseksi, mutta tämä epäonnistui. Hän luopui varsinaisesta tieteellisestä työstä ryhtyen päätoimiseksi kirjailijaksi. 1958 hän alkoi kärsiä masennuksesta ja hän kertoi ystävilleen joutuneensa epätieteelliseen ja vääristyneeseen asioiden sekamelskaan johon hänen kirjoittamansa kirja ja hänet itsensä oli liitetty. On mahdollista, että hän harhautui uskomaan salaliittoteoriaan


title: Morris K. Jessup

text: Hänen piti keskustella tästä sekä siihen liittyvästä uuden kirjan käsikirjoituksesta päivällisellä ystävänsä tri. Manson Valentinen kanssa, mutta matkalla hän teki itsemurhan autonsa pakokaasulla.


title: Morris K. Jessup

text: Valentine epäili vahvasti itsemurhateoriaa, koska Jessup oli löydettäessä vielä elossa. Hänellä mukana ollutta käsikirjoitusta ei myöskään löytynyt.


title: Morris K. Jessup

text: Jessupin kirja "A Case for the Ufo" oli yksi ensimmäisiä yrityksiä vakavampaan keskusteluun ufo-ilmiöstä. Hän pohti siinä erityisesti ufojen voimanlähdettä ja mainitsi painovoimakenttien hyödyntämisen yhtenä vaihtoehtona.


title: Morris K. Jessup

text:
Tämän kirjan johdosta hän sai kirjeen, jonka lähettäjäksi oli merkitty Carlos Miguel Allende. Kirjeessä oli kuvailtu Yhdysvaltain laivaston salaista koetta, jonka silminnäkijä kirjoittaja sanoi olevansa. Koe on tullut tunnetuksi Philadelphia-koe-nimellä ja se on tunnettu salaliittoteoria. Kirjeen mukaan kokeessa oli tahattomasti näkymättömyyskokeen seurauksena ja hallitsemattomasti löydetty tapa liikkua paikassa ja ajassa.
Jessupin reaktio kirjeeseen oli pitää sitä joko huijauksena tai häiriintyneen henkilön kirjoittamana.


title: Morris K. Jessup

text: Heinä- tai elokuussa 1955 Yhdysvaltain laivaston ONR (Office of Naval Research)-laitokselle saapui kirje, joka oli osoitettu sen johtajalle amiraali N. Furthille. Kirjeessä oli A Case for the Ufo -kirja, johon oli kirjoitettu huomautuksia eri väreillä ja käsialoilla. Kirjoittajat näyttivät omanneen tietoa ufojen voimanlähteistä, toiminnan syistä yms. Amiraali ei kiinnostunut kirjasta, mutta kirjeen avannut majuri Darrell L. Ritter ilmeisesti säilytti sen ja lähetti edelleen komentaja George W. Hooverille ja kapteeni Sidney Sherbylle jotka työskentelivät ONR:ssä laivaston Vanguard-satelliittiprojektissa.


title: Morris K. Jessup

text: Morris Jessup sai keväällä 1957 kutsun saapua keskustelemaan heidän kanssaan kirjasta ONR-laitokseen Washington D.C:hen. Täällä hän sai tutustua huomautuksilla lisättyyn kirjaansa ja totesi käsialasta yhden kommentoijista olevan Allende. Jessup huomasi, että osa kommenteista liittyi jälleen salaiseen kokeeseen ja siihen, että Jessupin teoriat ufojen liikkumistavasta lähenivät kokeessa ilmi tulleita tuloksia.


title: Morris K. Jessup

text: Allenden kirjeet tulivat osaksi kirjasta huomautuksineen otettua 127 kappaleen painosta, joka tehtiin yksityisessä yrityksessä. Painos tunnetaan nimellä Varo edition yrityksen nimen mukaan. Jessup itse sai näistä kolme. Huomautukset harmittivat ja vaivasivat häntä siinä määrin että hän kirjoitti kirjaan omat lisähuomautuksensa.


title: Morris K. Jessup

text:
Ufolehti Little Listening Postin johtaja rouva Walton Colcord John tiesi liikkeellä olevan huhun, jonka mukaan Yhdysvaltain laivastossa olisi levitelty Jessupin kirjaa, jossa oli kolmen kommentaattorin huomautuksia ja kertoi tästä ufotutkija, kustantaja ja kirjailija Gray Barkerille. Kommentaattoreiden kerrottiin väittävän, että heillä oli salaisia tietoja ikivanhasta kulttuurista..
Gray Barker sai jäljitettyä yhden kopion ja on tuottanut "A Case for the Ufo - Annotated Edition" -version Jessupin kirjasta. Jessupin tekemää versiota ei ole julkaistu.


title: Beechcraft Bonanza

text: Beechcraft Bonanza on yhdysvaltalainen Beech Aircraft Corporationin valmistama yksimoottorinen nelipaikkainen yleisilmailulentokone, joka esiteltiin vuonna 1947. Konetta valmistaa nykyään Hawker Beechcraft. Bonanzaa ja sen muunnoksia on valmistettu yli 17 000 kappaletta.


title: Beechcraft Bonanza

text: Kun Bonanza alun perin suunniteltiin 1947, siinä oli V-pyrstö. Tämä konstruktio kuitenkin osoittautui erittäin onnettomuusalttiiksi, ja kone sai lempinimen "fork-tailed doctor killer", lukuisien onnettomuuksien jälkeen. Pyrstökonstruktio muutettiin lopulta tavanomaiseksi, ja koneen käsittelyominaisuudet paranivat huomattavasti.


title: Beechcraft Bonanza

text: Vuonna 1974 saamelaisvaltuuskuntaa Ivalosta Bodöhön kuljettanut V-pyrstöinen kone katosi jäljettömiin vähän ennen laskeutumista.


title: Pro Estonia

text: Pro Estonia on suomalainen ja suomenkielinen aikakauslehti, joka on perustettu vuonna 1989. Lehti ilmestyy nykyisin neljä kertaa vuodessa, painos on keskimäärin 3 000 kpl. Lehti kertoo muun muassa Viron kulttuurista, historiasta, matkailusta ja taloudesta.


title: Pro Estonia

text: Yhteistyökumppaneita ovat Suomalais-Eestiläinen kauppayhdistys ry., Suomen Viro-yhdistysten liitto ja Tuglas-seura.


title: Pro Estonia

text: Pro Estonian ja sen verkkolehden päätoimittajana on toiminut vuodesta 1997 alkaen Matti Niiranen. Hän on myös lehden kustantaja.


title: Pro Estonia

text: Helmikuussa 2009 Pro Estonian paperipainoksen ilmestyminen päätettiin keskeyttää toistaiseksi. Kustannus Pro Estonia Oy ilmoitti samalla keskittyvänsä vuonna 2000 perustetun Pro Estonian verkkolehden kehittämiseen.


title: Josselyn Van Tyne

text: Josselyn Van Tyne (11. toukokuuta 1902 Philadelphia – 1957) oli yhdysvaltalainen lintutieteilijä.


title: Josselyn Van Tyne

text: Josselyn Van Tynen vanhemmat olivat Claude Halstead Van Tyne ja Isabella Joslin Van Tyne. Hänen isänsä oli historioitsija, joka työskenteli Pennsylvanian yliopistossa ja myöhemmin Michiganin yliopistossa, jossa hänestä tuli Historia-osaston johtaja.


title: Josselyn Van Tyne

text: Josselyn Van Tyne avioitui Helen Belfield Batesin kanssa 1933.


title: Josselyn Van Tyne

text: Van Tyne kiinnostui linnuista jo poikana. Hän vieraili usein Ann Arborin eläintieteellisessä museossa. Hän opiskeli Harvardissa ja väitteli filosofian tohtoriksi Michiganissa 1928. Väitöskirjan aiheena oli rikkitukaanin ("Ramphastos sulfuratus", silloin "R. brevicarinatus") biologia, jota varten Van Tyne tutki lajia Panaman kanavan alueella Barro Colorado Islandilla. Hänen kiinnostuksensa tukaaneihin jatkui läpi elämän.


title: Josselyn Van Tyne

text: Van Tyne työskenteli Michiganin yliopiston eläinmuseossa ensin apulaiskuraattorina ja vuodesta 1931 alkaen kuraattorina, jossa virassa hän pysyi kuolemaansa saakka. Eläintieteen professori hän oli vuodesta 1953 lähtien. Van Tyne tutki etenkin lintujen systematiikkaa, esiintymistä, ekologiaa ja biologiaa. Hän työskenteli pääasiassa museossa mutta kävi joka vuosi pitkällä retkellä. Hän kävi Indo-Kiinassa 1928–1929, Keski-Amerikassa, arktisessa Kanadassa, Euroopassa ja monissa paikoissa Yhdysvaltoja. Hän oli tehokas keräilijä ja preparoi erinomaisesti tuhansia lintuja.


title: Josselyn Van Tyne

text: Van Tyne toimitti "The Wilson Bulletinia" vuosina 1939–1948. Toimittajana hän oli äärimmäisen pikkutarkka ja perehtyi käsikirjoitukseen ja viitteisiin ylettömän huolellisesti, mistä aiheutui monenlaisia ongelmia. Van Tyne liittyi vuonna 1922 American Ornithologists' Unioniin, jossa hän palveli useissa toimikunnissa ja myös yhdistyksen puheenjohtajana 1950–1953. Vuonna 1954 hän toimi puheenjohtajana International Ornithological Congressin tapaamisessa Baselissa, Sveitsissä.


title: Josselyn Van Tyne

text: Van Tyne kuvaili ja nimesi joitakin lintujen alalajeja, muun muassa luolapääskyn alalajin "citata".


title: Josselyn Van Tyne

text: Van Tyne oli tuottelias kirjoittaja ja alla olevassa listassa on vain pieni osa hänen kirjoituksistaan.


title: Ken Nelson

text: Ken Nelson voi viitata ainakin seuraaviin:


title: Allomyrina

text: Allomyrina tai Trypoxylus on kovakuoriaisiin ("Coleoptera") kuuluva suku.


title: Punikki

text: Punikki on historiallinen, halventava nimitys punakaartin jäsenistä, erityisesti Suomen sisällissodan toiseen osapuoleen, vasemmistolaisiin, kansanvaltuuskuntalaisiin eli "punaisiin" kuuluneista. Sävyltään punikki vastaa Suomen sisällissodan toisesta osapuolesta, valkoisista, erityisesti suojeluskuntalaisista käytettyä lahtari-nimitystä. Nämä nimitykset ovat yleensä osapuolten toisistaan käyttämiä. Niitä käyttivät aikuisten esimerkkiä seuraten myös lapset kirjallisessakin muodossa esimerkiksi päiväkirjoissa.


title: Punikki

text: Yhdysvalloissa ilmestyi amerikansuomalaisten vasemmistolaisten Tyomies Societyn julkaisema pilalehti "Punikki" vuosina 1921–1936.


title: Punikki

text: Näiden merkitysten lisäksi Punikki voi viitata erisnimenä lehmään kuten esimerkiksi Mansikki – mikä antaa vihjeen myös esikristillisestä naisennimestä – sekä yleisnimenä ruskeaan lehmään, ja siitä sieniryhmälaji punikkitattiin.


title: Suomalais-Eestiläinen kauppayhdistys

text: Suomalais-Eestiläiseen kauppayhdistykseen kuuluu noin 150 suomalais-virolaista kauppaa tekevää yritystä. Yhdistyksestä käytetään lyhennettä SEKY. Se järjestää seminaareja, matkoja ja muita tilaisuuksia, joilla vahvistetaan suomalaisten ja virolaisten yritysten tuntemusta suomalais-virolaisista suhteista.


title: Suomalais-Eestiläinen kauppayhdistys

text: SEKY:n toiminasta tiedotetaan yhdistyksen kotisivujen lisäksi Pro Estonia -lehden välityksellä.


title: Suomalais-Eestiläinen kauppayhdistys

text: Järjestön puheenjohtajana toimii Neste Markkinointi Oy:n Ingmar Dahlblom. Sekyn asioita hoitaa World Trade Center Helsinki ja siellä sihteerinä kesästä 2008 alkaen Taina-Tellervo Vilkama.


title: Hylsykartonki

text: Hylsykartonki on kierre- tai parallel-hylsyjen valmistukseen käytetty kartonkilaatu. Hylsykartonki valmistetaan usein kierrätysmateriaalista, kuten aaltopahvi, pakkauspahvi, jätepaperi sekä nestepakkauksista peräisin oleva kierrätyskuitu. Lisäksi käytetään koivusta valmistettua kemimekaanista massaa ns. puolisellua, mikäli valmistetaan palstautumislujuudeltaan lujempia kartonkilaatuja. Hylsykartongista valmistettuja hylsyjä käytetään muun muassa paperiteollisuudessa paperirullien pohjina, joiden päälle rulla muodostetaan.


title: Vaeltajasimpukka

text:
Vaeltajasimpukka ("Dreissena polymorpha") on pienikokoinen, ensisijaisesti sisävesissä elävä simpukkalaji. Se on levinnyt vieraslajina moniin luontaisen elinalueensa ulkopuolella sijaitseviin vesistöihin, ja sitä pidetään maailmanlaajuisesti yhtenä sadasta haitallisimmasta vieraslajista.
__notoc__
Vaeltajasimpukka kasvaa 15–30 mm pitkäksi. Kuoren muoto on ympyrän sektorin kaltainen. Väritys vaihtelee, lajista on kellanruskea, punaruskea ja ruskeavalkoraitainen värimuoto. Näistä raidallinen on yleisin.


title: Vaeltajasimpukka

text: Vaeltajasimpukka on alkujaan kotoisin Kaakkois-Euroopasta Mustanmeren ja Kaspianmeren alueen järvistä. Itämeren alueelle se levisi jo 1800-luvulla laivojen mukana. 1900-luvun lopulla se on edelleen levinnyt toisten laivojen mukana Pohjois-Amerikan Suurille järville. Nykyisin sitä tavataan 40 %:ssa Yhdysvaltojen sisävesireiteistä. Suomen vesialueilla Suomenlahden itäosissa sen havaittiin lisääntyvän 1990-luvun lopussa.


title: Vaeltajasimpukka

text: Vaeltajasimpukat kiinnittyvät pohjan rakenteisiin ja toisiinsa ryppäiksi ja voivat muodostaa yhtenäisiä simpukkamattoja. Ne voivat tukkia vedenalaisia putkia ja haitata veneillä liikkumista. Yhdysvalloissa lajin on arvioitu aiheuttaneen jo kymmenien miljardien tappiot.


title: Kyllä Euroopalle

text: Kyllä Euroopalle oli 1990-luvun puolivälissä toiminut kansalaisliike. Yhdistyksen tarkoitus oli edistää Suomen jäsenyyttä Euroopan unionissa, minkä johdosta kansalaisliike teki mittavan kampanjakiertueen, joka ulottui Suomen kaikkiin osiin. Yhdistys julkaisi "Kyllä Euroopalle" -lehteä, jonka painos oli suurimmillaan yli 500 000 kappaletta. Lehden päätoimittajana toimi Matti Niiranen ja yhdistyksen pääsihteerinä Pauli Kivipensas.


title: Kyllä Euroopalle

text: Kansalaisliike lakkautettiin Suomen liittyessä Euroopan unioniin vuonna 1995. Sen tilalle perustettiin Suomen Eurooppaliike, joka ryhtyi samana vuonna julkaisemaan Eurometri -lehteä.


title: Costa Serena

text: Costa Serena on italialaisen Costa Crociere -yhtiön 2007 valmistunut Välimerellä ja Kanariansaarilla risteilevä risteilyalus. Laivalla on muun muassa teatteri, neljä uima-allasta, viisi ravintolaa ja 13 pubia. Laivassa on yli 500 parvekkeellista hyttiä.


title: Costa Serena

text: Alus tilattiin 15. syyskuuta 2004 Fincantierin Sestri Ponenten telakalta Genovasta Italiasta. Sen köli laskettiin 17. toukokuuta 2005 telakkanumerolla 6130 ja alus laskettiin vesille 4. elokuuta 2006. Alus luovutettiin 14. toukokuuta 2007 Costa Crociere SpA:lle Genovassa Italiassa ja se kastettiin 19. toukokuuta Marseillessa.


title: Costa Serena

text: Alus aloitti risteilyt toukokuussa 2007. Se oli vuonna 2009 National Geographic TV:n kuvaamassa ohjelmassa "Cruise Ship Diaries".


title: Daniel Wayne Smith

text: Daniel Wayne Smith (22. tammikuuta 1986 Mexia, Texas, Yhdysvallat – 10. syyskuuta 2006 Nassau, Bahama) oli yhdysvaltalainen näyttelijä ja Anna Nicole Smithin (1967–2007) poika. Hän esiintyi muun muassa äitinsä "The Anna Nicole Show'ssa", jota näytettiin vuosina 2002–2004. Hänellä oli myös pieniä elokuvarooleja, ja hän oli yksi "Illegal Aliens" -elokuvan (2007) tuottajista.


title: Daniel Wayne Smith

text: Smith kuoli lääkkeiden yliannostukseen 20-vuotiaana ollessaan äitinsä luona Nassaussa. Anna Nicolelle oli syntynyt tytär, Daniel Waynen sisarpuoli Dannielynn, vain kolme päivää aikaisemmin. Äiti itse kuoli alle puoli vuotta poikansa jälkeen.


title: The Anna Nicole Show

text: The Anna Nicole Show oli Anna Nicole Smithin elämään perustunut yhdysvaltalainen tosi-TV-sarja. Se näytettiin ensi kertaa 4. elokuuta 2002 ja lopetettiin vuonna 2004. Smithin itsensä lisäksi sarjassa esiintyi muiden muassa hänen poikansa Daniel Wayne Smith.


title: The Anna Nicole Show

text: Jaksot esitti E! Entertainment. Suomessa sarja tuli Neloselta.


title: Shimon ben Gamliel

text: Shimon ben Gamliel (hepreaksi שמעון בן גמליאל) (n. 10 eaa. - 70) oli tannaisti ja juutalainen rabbi. Hän seurasi isäänsä Gamalielia Sanhedrinin johtajana vuonna 50. Roomalaisten kerrotaan surmanneen hänet.


title: Shimon ben Gamliel

text: Shimon oli Daavidin jälkeläinen. Hänen hautansa Kafr Kannassa Pohjois-Israelissa tunnetaan yhä.


title: Ranskan ympäriajo 2009

text: Vuoden 2009 Ranskan ympäriajo oli 96. Ranskan ympäriajo. Se alkoi Monacosta aika-ajolla 4. heinäkuuta ja päättyi Pariisiin 26. heinäkuuta. Kilpailu vieraili Espanjassa, Andorrassa, Sveitsissä sekä Italiassa. Reitillä oli kymmenen tasamaaetappia, seitsemän vuorietappia, yksi mäkietappi, kaksi henkilökohtaista aika-ajoa ja yksi joukkueaika-ajo. Kilpailun kokonaispituus oli 3 459,5 kilometriä.


title: Ranskan ympäriajo 2009

text: Espanjalainen Alberto Contador voitti kokonaiskilpailun 4 minuutin ja 11 sekunnin erolla luxemburgilaiseen Andy Schleckiin, joka voitti toisen kerran peräkkäin nuorten ajajien kilpailun. Kolmas oli yhdysvaltalainen kilpailun seitsenkertainen voittaja Lance Armstrong. Pistekilpailun voitti norjalainen Thor Hushovd 280 pisteellä ja mäkikirikilpailun italialainen Franco Pellizotti 210 pisteellä. Paras joukkue oli kazakstanilainen Astana. Yritteliäimmän ajajan tittelin sai Liquigas-tallin Franco Pellizotti.


title: Ranskan ympäriajo 2009

text: Kilpailuun kutsuttiin seuraavat 20 joukkuetta:


title: Ranskan ympäriajo 2009

text: Kilpailun ennakkosuosikkeihin kuuluivat muun muassa edellisvuoden voittaja Carlos Sastre, kaikki suuret ympäriajot voittanut Alberto Contador, Italian ympäriajon 2009 voittaja Denis Menšov, Liége–Bastogne–Liègen 2009 voittanut Andy Schleck, Ranskan ympäriajossa kahdesti toiseksi sijoittunut Cadel Evans ja kilpailun seitsenkertainen voittaja Lance Armstrong.


title: Ranskan ympäriajo 2009

text: Punaisella kehyksellä merkityt etapit päättyvät mäen tai vuoren päälle.


title: Ranskan ympäriajo 2009

text: Lähde:


title: Ranskan ympäriajo 2009

text: DNF = ei tullut maaliin, DNS = ei lähtenyt etapille, HD = etapin prosenttimääräisen enimmäisaikarajan ylitys


title: Ranskan ympäriajo 2009

text: Viisi päivää kilpailun päättymisen jälkeen 16. etapin voittaneen Euskaltel-Euskadi-tallin espanjalaisen Mikel Astarlozan ilmoitettiin antaneen positiivisen dopingnäytteen kahdeksan päivää ennen kilpailun alkua. Astarlozan tulokset mitätöitiin, ja etapilla toiseksi tullut Sandy Casar merkittiin voittajaksi.


title: Ranskan ympäriajo 2009

text: Lokakuussa 2012 Lance Armstrongin kaikki tulokset vuodesta 1998 lähtien, myös Ranskan ympäriajo 2009, mitätöitiin järjestelmällisen dopingin takia.


title: RT

text: RT (aiemmin Russia Today) on kansainvälisesti näytettävä venäläinen tv-uutiskanava, joka tarjoaa englannin-, saksan-, espanjan- ja arabiankielisiä uutisia Venäjältä ja maailmalta. Merkittävä osa kanavan vieraskielisen ohjelmatoiminnan rahoituksesta tulee Venäjän federaation budjettivaroista.


title: RT

text: RIA Novostin perustama kanava aloitti toimintansa 10. joulukuuta 2005. Englanninkielisen toimituksen rinnalle perustettiin 4. toukokuuta 2007 toimintansa aloittanut arabiankielinen Rusiya Al-Yaum. Sittemmin seurasi myös espanjankielinen toimitus. Kanavalla on myös venäjänkielistä tuotantoa. Tv-kanavan mukaan sillä on yhteensä 22 toimipistettä kaikkiaan 19 eri maassa tai territoriossa. Ulkomaantoimipaikka on esimerkiksi Berliinissä, Lontoossa, New Yorkissa, Washingtonissa, Gazassa, Kairossa ja Bagdadissa. Toimituksissa työskentelee yli 1 000 henkeä, vuoden 2010 uutisen mukaan henkilökuntaa oli tuolloin jo 2 000. Vuonna 2008 kanavan budjetti oli 147 miljoonaa Yhdysvaltain dollaria (3,6 miljardia ruplaa). Vuonna 2013 budjettituki oli noussut 11,2 ja vuonna 2014 yhteensä 11,871 miljardiin ruplaan (noin 262 milj. EUR).


title: RT

text: Kanava näkyy noin 644 miljoonalle ihmiselle yli sadassa maassa. Yhtiön mukaan se tavoittaa maailmanlaajuisesti yli 28 prosenttia kaikista kaapelitelevision tilaajista ja on saatavilla yli 2,7 miljoonassa hotellihuoneessa.


title: RT

text: Televisiokanava RT:n taustaorganisaatio on valtion tukema, epäkaupallinen organisaatio ANO TV-Novosti (), joka on hallinnollisesti erillään FGUP Rossija segodnja ()-mediakonsernista. Näiden organisaatioiden katuosoite on kuitenkin sama (Zubovski bul. 4, rak. 1, Moskova). Sama päätoimittaja Margarita Simonjan vastasi ainakin vuoden 2014 aikana sekä televisiokanava RT:n että Rossija segodnja -mediatalon toimituksellisesta sisällöstä.


title: RT

text: Mm. Toimittajat ilman rajoja -järjestö, Yle, Helsingin Sanomat, saksalainen Der Spiegel, brittiläiset The Guardian ja The Independent sekä Al Jazeera ovat syyttäneet RT:tä Kremlin propagandan levittämisestä. The Economist-lehden "Eastern approaches" -blogi puolestaan on syyttänyt RT:tä salaliittoteorioiden levittämisestä.


title: RT

text: Venäjän parlamentin jäsen ja liberaalidemokraattien johtaja Vladimir Žirinovski uhkaili duuman lehdistötilaisuudessa Itä-Ukrainan kriisin aikaan vuonna 2014 raskaana olevaa Russia Todayn toimittajaa ja kehotti alaistaan raiskaamaan tämän. Toimittaja yritti kysyä onko tämä kaavaillut vastavuoroisia pakotteita Ukrainaa kohtaan. Tapausta pidettiin törkeänä, sillä Žirinovski kehotti avoimeen väkivaltaan duuman seinien sisällä.


title: Pro Evolution Soccer 4

text: Pro Evolution Soccer 4 (Japanissa nimellä "World Soccer: Winning Eleven 8" ja Yhdysvalloissa nimellä "World Soccer: Winning Eleven 8 International") on Konamin kehittämä ja julkaisema "Pro Evolution Soccer" -pelisarjan neljäs osa, joka julkaistiin vuonna 2004 PlayStation 2:lle, Xboxille ja Microsoft Windowsille. Peli oli sarjan ensimmäinen Xboxille.


title: Pro Evolution Soccer 4

text: Peli sisältää yli 3 000 lisensioitua pelaajaa, kolme täysin lisensioitua liigaa (Espanjan La Liga, Italian Serie A sekä Alankomaiden Eredivisie) ja 57 jalkapallomaajoukkuetta. Parannuksia edellisiin versioihin on tehty muun muassa harjoitteluun, harhautuksiin sekä animointiin.


title: Paris for President

text: "Paris for President" on Paris Hiltonin toinen julkaistu kappale. Se on Hiltonin itse kirjoittama.


title: Paris for President

text: "Paris for President" julkaistiin musiikkivideona 27. lokakuuta 2008 swaghousemedia.com -sivustolla. Sivustolla kaupattiin pakettia, jonka ostamalla sai itselleen kappaleet "Paris for President" sekä "Jailhouse Baby" ja lisäksi videopätkiä, kuvia ja näytteet kappaleista "Crave", "Platinum Blonde" sekä "Girl Tax".


title: Paris for President

text: Kappaleelle kuvattiin video 3. lokakuuta 2008 Los Angelesissa, jossa Hilton esiintyy puvussa ja uima-asussa. Hän esiintyy presidenttiehdokkaana pitämässä puhettaan. Videolla kolmen hengen agenttiryhmä (näyttelijät Bryan McMullin, Matt Hall ja William Chan) laulaa "Paris for president". Myös Hiltonin koira Tinkerbell esiintyy videolle.


title: Verta käsissämme

text: Verta käsissämme on suomalainen elokuva vuodelta 1958. Se perustuu Mika Waltarin pienoisromaaniin "Ei koskaan huomispäivää". Sensuuri kielsi elokuvan esittämisen sen alkuperäisessä muodossa. Perusteluna oli rikosten esitteleminen niitä tuomitsematta. Uusi Suomi -lehden uutisen mukaan "Ulkopolitiikalla ei elokuvan kieltämisessä ollut minkäänlaista osaa."


title: Verta käsissämme

text: Elokuva on kolmiodraama, jonka henkilöinä ovat sotavankeudesta palannut upseeri, tämän rintamatoveri ja tämän vaimo.


title: Tatianos

text: Tatianos Assyrialainen (k. n. 185) oli varhaiskristillinen teologi. Hänet luetaan usein kirkkoisien joukkoon. Tatianoksen tunnetuin teos on "Diatessaron", neljästä evankeliumista tehty evankeliumiharmonia, josta tuli evankeliumien standardilaitos syyriankielisissä kirkoissa 400-luvulle saakka.


title: Tatianos

text: Tatianoksen syntymäajasta ja -paikasta tiedetään vain vähän sen lisäksi, mitä hän itse kertoo teoksessaan "Oratio ad Graecos": hän syntyi ”assyrialaisten maassa”. Nykyään tutkijat arvelevat yleisesti, että hän myös kuoli roomalaisessa Assyrian provinssissa noin vuonna 185.


title: Tatianos

text: Tatianos siirtyi jossain vaiheessa Roomaan, ja vaikuttaa pysyneen siellä jonkin aikaa. Roomassa hän ilmeisesti sai ensikosketuksen kristinuskoon. Hänen oman kuvauksensa mukaan inho pakanallisia kultteja kohtaan sai hänet pohtimaan uskonnollisia asioita. Hän kertoo vakuuttuneensa pakanuuden järjettömyydestä luettuaan Vanhaa testamenttia. Tatianos kääntyi kristinuskoon ja hänestä tuli Justinos Marttyyrin oppilas. Tuohon aikaan kristityt filosofit kilpailivat kreikkalaisten sofistien kanssa. Tatianos avasi oman kristillisen koulunsa Roomassa Justinoksen tavoin. Ei tiedetä, kuinka kauan hän pystyi toimimaan Roomassa häiriöttä.


title: Tatianos

text: Tatianoksen elämästä tiedetään vähemmän Justinoksen kuoleman (vuonna 165) jälkeiseltä ajalta. Irenaeus kertoo, että Justinoksen kuoltua Tatianos karkotettiin kirkosta hänen enkratististen (askeettisten) näkemystensä takia, sekä siksi, että hän oli gnostilaisen opettajan Valentinoksen seuraaja. Eusebios Kesarealaisen mukaan Tatianos itse perusti enkratistisen lahkon. Joka tapauksessa Tatianos jätti Rooman ja viipyi jonkun aikaa mahdollisesti Kreikassa tai Aleksandriassa, jossa hän on saattanut opettaa Klemens Aleksandrialaista. Epifanioksen mukaan Tatianos perusti Mesopotamiaan koulun, jonka vaikutus ylsi Syyrian Antiokiaan, Kilikiaan ja Pisidiaan saakka. Hänen väitettään ei kuitenkaan voida varmistaa.


title: Tatianos

text: Syyrialainen kristillisyys oli luonteeltaan askeettista vielä Aphrahatin aikana, mutta tämän asketismin juuret olivat syvemmällä, eikä se ollut seurausta pelkästään Tatianoksen mahdollisesta vaikutuksesta.


title: Tatianos

text: Tatianoksen "Oratio ad Graecos" pyrki todistamaan pakanuuden arvottomuuden ja kristinuskon järkevyyden ja ikiaikaisen alkuperän. Teos on luonteeltaan enemmän hajanainen ja polveileva kuin looginen, ja sen tyylin huolettomuus on kytköksissä siihen, että kirjoittaja suhtautuu halveksivasti lähes kaikkeen kreikkalaiseen ja tekee pesäeroa pakanuuteen kaikilla tavoilla. Tatianos sortuu jopa ad hominem -argumentteihin: hän hyökkää kreikkalaisia filosofeja vastaan pilkkaamalla heitä heidän epäonnisuudestaan, kuten epäonnisesta kuolemasta tai orjuuteen joutumisesta. Eusebioksesta lähtien Tatianosta on joka tapauksessa arvostettu Mooseksen ja juutalaisen lain vanhan alkuperän esiin nostamisesta, ja näiden teoksen kronologisten osien vuoksi sitä ei yleensä myöhemminkään tuomittu.


title: Tatianos

text: Tatianoksen toinen pääteos oli evankeliumiharmonia "Diatessaron", joka teki synteesin Uuden testamentin neljästä evankeliumista. Näin muodostui yksi yhtenäinen kertomus Jeesuksen elämästä. Efraim Syyrialainen viittasi siihen nimellä "Evangelion da Mehallete" (”Yhdistetty evankeliumi”). "Diatessaron" oli käytännössä ainoa evankeliumiteksti, jota Syyriassa käytettiin kolmannella ja neljännellä vuosisadalla. 400-luvulla Peshittan, syyriankielisen Raamatun, neljä evankeliumia lopulta syrjäyttivät sen. Tuolloin Rabbula, Edessan piispa, määräsi papit ja diakonit katsomaan, että jokaisessa kirkossa oli erilliset evankeliumit ("Evangelion da Mepharreshe"), ja Theodoretos, Kyrrhoksen piispa, poistatti yli kaksisataa "Diatessaronin" kopiota hiippakuntansa kirkoista.


title: Tatianos

text: "Diatessaronista" tunnetaan useita eri tekstimuotoja. Varhaisin, joka on eräs itäisistä tekstimuodoista, on säilynyt Efraim Syyrialaisen kommentaarissa teoksesta. Kommentaari itsessään on säilynyt kahtena versiona: armeniankielisenä käännöksenä, jota on säilynyt kaksi kappaletta, sekä alkukielisenä eli syyriankielisenä tekstinä 400- ja 500-lukujen vaihteesta (toimittanut Louis Lelow, Pariisi 1966). Muihin käännöksiin kuuluvat arabian-, persian- ja georgiankieliset käännökset.


title: Tatianos

text: Varhaisin läntinen tekstimuoto on latinankielinen Codex Fuldensis, joka kirjoitettiin piispa Victor Capualaisen pyynnöstä vuonna 545. Vaikka teksti itsessään perustuu Vulgataan, evankeliumien kohtien järjestys perustuu selvästi "Diatessaroniin". Tatianoksen vaikutusta voidaan löytää myös varhaisemmista latinankielisistä käsikirjoituksista, kuten vanhasta latinankielisestä Raamatusta (Vetus Latina) ja Novatianuksen säilyneistä kirjoituksista. Codex Fuldensiksen jälkeen läntiset tekstimuodot vaikuttavat kadonneen maan alle, kunnes ne nousevat jälleen esiin useita satoja vuosia myöhemmin vanhaa yläsaksaa olevassa käännöksessä (n. 830), hollannin kielellä (n. 1280), venetsialaisessa käsikirjoituksessa (1200-luku) ja keskienglantilaisessa käsikirjoituksessa (n. 1400).


title: Tatianos

text: Tatianoksen teos "Täydellisyydestä Vapahtajan opin mukaan" on kadonnut. Siinä Tatianos kuvaa avioliiton siteeksi, joka sitoo lihan katoavaan maailmaan, ja lukee sen paholaisen keksinnöksi. Hän tekee eron vanhaan ja uuteen ihmiseen; vanha ihminen on laki, uusi ihminen evankeliumi. Muihin Tatianoksen kadonneisiin teoksiin kuuluvat ennen teosta "Oratio ad Graecos" kirjoitettu tutkielma ihmisen ja eläimen luontojen yhtäläisyyksistä, sekä "Problematon biblion", joka oli kokoelma ongelmallisista raamatunkohdista.


title: Tatianos

text: Tatianoksen teologian lähtökohtana on tiukka monoteismi, joka toimii moraalin lähteenä. Tatianos katsoi, että ihmisillä oli alun perin usko yhteen Jumalaan, mutta he menettivät sen syntiinlankeemuksen seurauksena. Seurauksena ihmiset vajosivat demonien vallan alle, polyteismiin. Yhden Jumalan tunnustamisen kautta sielu vapautuu aineellisesta maailmasta ja demonien vallan alta ja yhdistyy Jumalaan. Jumala on henki ("pneuma"), mutta ei stoalaisesti käsitetty aineellinen "pneuma". Jumala oli olemassa yksin ennen luomista, mutta hänessä oli itsessään potentiaalisena koko luomakunta.


title: Tatianos

text: Luomisen keinona oli "dynamis logike", ”sanoin esitetty voima”. Ensin Jumalasta sai alkunsa Logos, jonka tehtävänä oli tuottaa maailma luomalla aine, josta kaikki luotu sai alkunsa. Koko luomakunnan läpäisee "pneuma hylikon", eräänlainen ”maailmansielu”, joka on yhteistä enkeleille, tähdille, ihmisille, eläimille ja kasveille. Tämä maailmansielu on alempitasoinen kuin jumalallinen "pneuma", ja ihmisessä siitä tulee "psykhe" tai sielu. Näin aineelliselta ja sielulliselta kannalta ihminen ei eroa oleellisesti eläimistä. Samaan aikaan ihmistä kuitenkin kutsutaan poikkeukselliseen yhteyteen jumalallisen hengen kanssa, mikä nostaa ihmisen eläinten yläpuolelle. Tämä henki on Jumalan kuva ihmisissä, ja ihmisen kuolemattomuus on seurausta siitä.


title: Tatianos

text: Ensimmäinen hengistä lankesi ja sai aikaan muiden lankeemuksen, ja näin demonit saivat alkunsa. Lankeemus oli seurausta henkien halusta erottaa ihminen Jumalasta, niin että ihmiset palvelisivat niitä Jumalan sijasta. Ihminen tuli osalliseksi lankeemusta, menetti siunatun asumuksensa Jumalan luona samalla kun henki hylkäsi sielun, ja vajosi aineelliseen sfääriin, jossa oli jäljellä ainoastaan heikko muisto Jumalasta.


title: Tatianos

text: Ihminen lankesi vapaana, ja samalla tavalla hän voi kääntyä vapaasti uudelleen Jumalan puoleen. Henki yhtyy niiden sieluihin, jotka elävät vanhurskaasti. Jumala muistuttaa ihmisen jumalankaltaisuudesta profeettojen kautta. Vaikkakaan Tatianos ei mainitse nimeä Jeesus, hänen oppinsa lunastuksesta kulminoituu hänen kristologiaansa. Filosofisen taustan ajatteluunsa Tatianos sai keskiplatonismista.


title: Birżebbuġa

text: Birżebbuġa (tunnetaan myös nimillä Birzebbugia ja BʼBuġa) on kunta Maltalla. Se sijaitsee Maltan saaren eteläosassa. Kaupungin asukasluku oli noin 12 500 vuonna 2017. Vuoden 2011 väestönlaskennassa asukkaita oli 10 412.


title: Birżebbuġa

text: Birżebbuġa on suosittu matkailukohde aivan kylän keskustassa sijaitsevan hiekkarantansa vuoksi. Rannan läheisyydessä on myös paljon kauppoja ja ravintoloita. Kunnan alueella on myös muutamia arvokkaita arkeologisia kaivauksia.


title: Ritva Haavikko

text: Ritva Kyllikki Haavikko, o.s. "Hanhineva", ent. "Rainio", (s. 7. tammikuuta 1929 Mikkeli) on suomalainen kirjallisuudentutkija ja tietokirjailija.


title: Ritva Haavikko

text: Ritva Haavikon vanhemmat olivat toimitusjohtaja Kaarlo Aksel Hanhineva ja liikkeenharjoittaja Ilma Amanda Pesonen. Hän valmistui ylioppilaaksi Varkauden yhteislyseosta 1948, filosofian kandidaatiksi 1952 ja filosofian lisensiaatiksi 1980 Helsingin yliopistosta. Haavikko sai professorin arvonimen 2001. Haavikko on toiminut opetus- ja tutkimustehtävissä eri yliopistoissa, muun muassa Joensuun yliopiston kirjallisuuden lehtorina ja vt. apulaisprofessorina. Hän on ollut myös Mainostelevisiossa perhetoimituksen päällikkönä.


title: Ritva Haavikko

text: Haavikko oli naimisissa professori Kullervo Rainion kanssa 1952–1970. Avioeroon päättyneestä liitosta hänellä on vuosina 1955 ja 1957 syntyneet kaksi poikaa. Avioliitto runoilija Paavo Haavikon kanssa kesti vuodesta 1971 tämän kuolemaan asti 2008, mutta pariskunta asui erillään vuodesta 1983.. Ennen vuotta 1971 julkaistun tuotantonsa Haavikko on julkaissut nimellä Ritva Rainio.


title: Ritva Haavikko

text: Haavikon ura Mika Waltari -asiantuntijana on vuosikymmenien mittainen. Hän haastatteli kirjailijaa 1970-luvulla laajasti elämäkertaa varten. Haavikko ehdotti Waltarille, että tämän tuotannosta koottaisiin retrospektiivinen tekstivalikoima julkaistavaksi "Ihmisen ääni" -sarjassa. Syntyneessä kokoomateoksessa "Ihmisen ääni. Nöyryys – intohimo" (WSOY, 1978), jonka Haavikko toimitti, ilmestyivät myös Waltarin viimeiset julkaistut tekstit. Kirjailijan kuoltua ilmestyivät Haavikon toimittamana Waltarin teokset "Mikan runoja ja muistiinpanoja 1925–1978" (1979) ja "Kirjailijan muistelmia" (1980). Haavikko toimitti myös artikkelikokoelman "Mika Waltari – mielikuvituksen jättiläinen" (WSOY, 1982). Syksyllä 2008 ilmestyy Haavikon kirjoittama elämäkertateos "Mika Waltari, sananvalloittaja", jossa hän tarkastelee muun muassa Waltarin kirjallisia vaikuttajia ja teosten syntyprosessia.


title: Ritva Haavikko

text: Haavikon yhteistyöstä Helvi Hämäläisen kanssa syntyi kaksi teosta: hän toimitti Hämäläisen muistelmateoksen "Ketunkivellä. Helvi Hämäläisen elämä 1907–1954" (WSOY, 1993) ja päiväkirjan "Päiväkirjat 1955–1988" (WSOY, 1994).


title: Ritva Haavikko

text: Haavikon hevosharrastus kulminoituu tietokirjassa "Hevonen taiteessa, runoudessa, historiassa" (WSOY, 2003). Tästä teoksesta Haavikolle myönnettiin Lauri Jäntin säätiön palkinto 2004. Hän on uransa alkupuolella julkaissut myös lastenkirjan "Tuli kerran tyttö ja susi" (WSOY, 1966).


title: Ritva Haavikko

text: Haavikon panos kirjojen ja kirjasarjojen toimittajana on mittava. Erityisesti hänet tunnetaan toimittamastaan kirjasarjasta "Miten kirjani ovat syntyneet" 1–4 (1969–2000), jossa kirjailijat kertovat teoksiensa syntyprosessista. Hän on toimittanut myös artikkelikokoelman "Kirjallisuuskritiikki ja opetus" (Äidinkielen opettajain liitto, 1971) ja sen laajennetun laitoksen "Kirjallisuuden tulkinta ja opetus" (Suomalaisen Kirjallisuuden Seura, 1978). Hän oli yksi kansakoulun äidinkielen oppikirjasarjan "Luen ja kirjoitan" (1967) tekijöistä. Artikkelikokoelman "Luovuuden ulottuvuudet" (Weilin + Göös, 1984) Haavikko toimitti Jan-Erik Ruthin kanssa.


title: Leijukerroskattila

text: Leijukerroskattila on biopolttoaineiden polttoon kehitetty lämpökeskusten ja -voimaloiden kattilatyyppi. Leijukerroskattilassa tulipesän alaosasta syötetään ilmavirta, joka saa tulipesässä pidettävän hiekan, tuhkan ja polttoaineen leijumaan. Palaminen tapahtuu näin muodostuvassa "pedissä". Polttoaineen jatkuva sekoittuminen tehostaa lämmön ja kaasujen siirtoa.


title: Leijukerroskattila

text: Leijukerrostekniikka ei aseta polttoaineen laadulle mainittavia laatuvaatimuksia. Polttotekniikan etuna on mahdollisuus käyttää myös kosteita ja matalan lämpöarvon omaavia polttoaineita. Biopolttoaineet kuten kuori, hake, sahausjäte ja turve sopivat erityisen hyvin juuri leijukerrospolttoon. Lisäksi seospolttoaineena voidaan käyttää muun muassa kierrätyspolttoainetta, yhdyskuntajätettä tai lietettä. Poltettava materiaali pitää kuitenkin murskata niin pieneksi, että leijutus onnistuu.


title: Leijukerroskattila

text: Paineistettua leijukerroskattilaa käytetään ns. PFBC-voimalaitoksessa (pressurized fluidized bed combustion).


title: Guzów

text: Guzów on kylä Keski-Puolassa. Se sijaitsee Masovian voivodikunnassa olevassa Wiskitkin kunnassa. Se kuului vuosina 1975–1998 Skierniewicen voivodikuntaan.


title: Guzów

text: Vuodesta 1765 Guzówin ja sen lähiseudun omisti Andrzej Ogiński. 1700-luvulla se joutui Feliks Łubieńskin omistukseen. Vuonna 1856 koko kiinteistö myytiin huutokaupassa Feliks Sobańskille. Guzówin alue palatseineen oli Sobańskien omistuksessa vuoteen 1944, jolloin se liitettiin kansallisomaisuuteen.


title: Guzów

text: Valtiomies, kapinallinen ja säveltäjä Michał Kleofas Ogiński syntyi Guzówissa.


title: Guzów

text: Andrzej Ogiński rakennutti Guzówiin upean tiilisen kartanorakennuksen. 1800-luvun jälkipuoliskolla Feliks Sobańskin määräyksestä arkkitehti Władysław Hirschel kunnosti kartanorakennuksen palatsiksi ranskalaisten Loirejoen laakson linnojen esikuvan mukaan. Palatsin ympärille tehtiin maisemapuutarha, jonka suunnittelivat Walerian Kronenberg ja Franciszek Szanior.


title: Guzów

text: Ensimmäisen maailmansodan aikana palatsi oli sairaalana rintaman lähellä, ja se ja puutarha vaurioituivat. Maailmansotien välisenä aikana ne kunnostettiin, mutta toisen maailmansodan aikana palatsin sisustus ja huonekalut ryöstettiin. Vuonna 1944 palatsi liitettiin kansallisomaisuuteen. Sodan jälkeen sitä käytettiin sokeritehtaan työläisten asuntona. Sobańskin suku sai palatsin takaisin 1992.


title: Guzów

text: Palatsi on yhä huonossa kunnossa vuosikausien rappion jälkeen, samoin puutarha, joka on villiintynyt. Palatsin vanha kappeli, joka nykyisin on Pyhän Valoisin Felixin kirkko, on ainoa kunnostettu osa pienen puutarhaosuuden ohella.


title: Manfred Pranger

text: Manfred Pranger (s. 25. tammikuuta 1978 Hall in Tirol, Itävalta) on itävaltalainen alppihiihtäjä. Pranger on erikoistunut pujotteluun, jossa hän voitti myös maailmanmestaruuden.


title: Manfred Pranger

text: Pranger keskeytti Salt Lake Cityn olympialaisissa 2002 pujottelun ensimmäisellä kierroksella. MM-kilpailuissa hän on sijoittunut pujottelussa viidenneksi sekä St. Moritzissa 2003 että Åressa 2007. Bormion MM-pujottelussa 2005 hän keskeytti toisella kierroksella. Val d'Isèressä 2009 Pranger saavutti ensimmäisen arvokisamitalinsa voitettuaan pujottelun maailmanmestaruuden. Garmisch-Partenkirchenissä 2011 Pranger sijoittui pujottelussa yhdeksänneksi.


title: Manfred Pranger

text: Pranger sijoittui maailmancupin osakilpailussa ensimmäisen kerran kärkikolmikkoon oltuaan kolmas Lillehammerin pujottelussa kaudella 2002–2003. Pujottelun maailmancupin kokonaispisteissä hän oli viides. Seuraavalla kaudella Pranger sijoittui pujottelukilpailuissa toiseksi Flachaussa sekä kolmanneksi Park Cityssä, Madonna di Campigliossa ja Sestrieressä. Pujottelucupissa hän oli seitsemäs.


title: Manfred Pranger

text: Pranger voitti kaudella 2004–2005 Kitzbühelin ja Schladmingin maailmancup-pujottelut ja sijoittui lajin kokonaispisteissä kolmanneksi. Seuraavan kerran hän pääsi palkintokorokkeelle oltuaan toinen Adelbodenin pujottelussa kaudella 2008–2009. Viikkoa myöhemmin hän voitti Wengenin kilpailun ja oli myöhemmin samalla kaudella toinen Schladmingin pujottelussa. Pujottelucupissa hän sijoittui neljänneksi. Kaudella 2009–2010 hän oli toinen Garmisch-Partenkirchenin pujottelussa ja kolmas Alta Badian sekä Schladmingin pujotteluissa. Pujottelucupin loppupisteissä hän oli seitsemäs.


title: Manfred Pranger

text: Pranger voitti pujottelun Euroopan cupin kokonaiskilpailun kaudella 2000–2001. Osakilpailuvoittoja hänellä on kauden 2007–2008 jälkeen kahdeksan. Itävallan pujottelumestaruuden hän on voittanut 2003 ja 2004 sekä suurpujottelumestaruuden 2007.


title: Villa Heikel

text:
Villa Heikel oli rakennusmestari-arkkitehti Elia Heikelin 1903 suunnittelema ja rakentama puutarhakaupunki Kauniaisten ensimmäinen huvila. Jugendhenkinen n. 350 neliömetrin huvila rakennettiin alun perin Heikelin perheen kesähuvilaksi Gallträskin rannalle.
Elia Heikel oli toisena osakkaana Kauniaisten pohjoisosan suuressa maakaupassa v. 1901.
Heikel rakennutti tien Turuntieltä tontilleen, jonne suunniteltiin puuhuvila perheen kesäasunnoksi ja sitä rakennettiin vaiheittain heti tontin hankintavuodesta lähtien. Vuosina 1914–1917 Elia Heikelin poika Kaarlo muutti huvilan talviasuttavaksi. Näihin aikoihin huvilan rannan puolelle raivattiin suuri keittiöpuutarha, joka oli jo 1980-luvulle tultaessa hävinnyt. Huvila on säilyttänyt alkuperäisyytensä hyvin ja sijaitsee edelleen rauhallisella ja vehmaalla tontilla. Huvila on yksi noin 50 säilyneestä Kauniaisten alkuperäisistä huviloista, jotka nykyään ovat kaikki Museoviraston suojelemia.
Villa Heikel säästyi 50–70-luvun purkuvimmalta, joka myös Kauniaisissa koitui monen vanhan huvilan kohtaloksi. Villa Heikel on entisöity alkuperäismuotoonsa yhteistyössä Museoviraston konservaattori Pentti Pietarilan ja sisustusarkkitehti Päivi Bergrothin kanssa. Kohteella on suuri arkkitehtoninen, historiallinen ja ympäristöllinen arvo, ja se kuuluu valtakunnallisesti arvokkaaseen kulttuuriympäristöön, Gallträskin huvila-asutukseen. Villa on yksityisomistuksessa.


title: Maria Szymanowska

text: Maria Szymanowska (alk. Marianna Agata Wołowska; 14. joulukuuta 1789 Varsova Puola – 25. heinäkuuta 1831 Pietari, Venäjä) oli puolalainen säveltäjä ja ensimmäisiä ammattimaisia virtuoosipianisteja 1800-luvulla. Hän kiersi laajasti esiintymässä Euroopassa, etenkin 1820-luvulla, ennen kuin asettui pysyvästi Pietariin. Siellä hän sävelsi hoville, piti konsertteja, opetti musiikkia ja piti vaikutusvaltaista salonkia. Hän kuoli koleraan.


title: Maria Szymanowska

text: Szymanowska sävelsi pianokappaleita, lauluja ja muita pieniä kamariteoksia sekä ensimmäiset puolalaiset etydit ja nokturnit pianolle. Hänen tyyliään on luonnehdittu sanoin Chopinia edeltävän ajan "stile brillant". Hänen sävellystensä määrä on noin sata, mutta orkesteriteoksia hänen ei tiedetä säveltäneen.


title: Maria Szymanowska

text: Szymanowskan tytär oli Celina Szymanowska, jonka puoliso oli puolalainen romantiikkaa edustava runoilija Adam Mickiewicz.


title: Hanns Heinz Ewers

text: Hanns Heinz Ewers (1871–1943) oli saksalainen kirjailija, näyttelijä ja filosofi. Hänet tunnetaan kauhutarinoistaan ja yhteyksistään natseihin.


title: Hanns Heinz Ewers

text: Ewers kirjoitti paljon näytelmiä, novelleja, runoja ja käsikirjoituksia elokuviin. Monien päähenkilö on Frank Braun, Ewersin kirjallinen omakuva. Hänen tunnetuin romaaninsa on Frankenstein-myyttiin pohjautuva teos nimeltä "Alraune" (1928), jonka pohjalta on tehty myös elokuva. Hänen tarinansa "Der Student von Prag" on sovitettu kahdesti elokuvaksi; tämä kaksoisolentotarina on kiehtonut myös psykoanalyytikkoja.


title: Hanns Heinz Ewers

text: Weimarin tasavallan viimeisinä vuosina Ewers kiinnostui natsipuolueesta, sen nationalismista ja teutonien kulttuurin palvonnasta. Hän kirjoitti kansallissosialistien marttyyrista Horst Wesselistä elämäkerran "Horst Wessel: eräs saksalainen kohtalo" (1932), jonka Mika Waltari suomensi vuonna 1933. Teoksen pohjalta valmistui elokuva, jonka nimeksi tuli eräiden vaiheiden jälkeen "Hans Westmar" (1933).


title: Hanns Heinz Ewers

text: Ewers ei kuitenkaan koskaan liittynyt puolueeseen. Hän joutui natsien epäsuosioon, koska hän suhtautui myönteisesti juutalaisiin ja homoseksuaaleihin, ja hänen kirjojaan kiellettiin.


title: André-Jacques Garnerin

text: André-Jacques Garnerin (31. tammikuuta 1769 Pariisi – 18. elokuuta 1823 Pariisi) oli ranskalainen kehikottoman (ei-jäykän) laskuvarjon keksijä. Garnerinia voidaan pitää ensimmäisenä varsinaisena laskuvarjohyppääjänä, sillä hän suoritti useita hyppyjä. Hän suoritti ensimmäisen dokumentoidun onnistuneen laskuvarjohypyn korkealta.


title: André-Jacques Garnerin

text: Garnerinin ensimmäiset kokeilut perustuivat sateenvarjon muotoisiin laitteisiin. Hän joutui brittijoukkojen vangiksi Napoleonin sotien ensimmäisen vaiheen (1792–1797) aikana. Garnerin luovutettiin itävaltalaisille ja hän joutui sotavangiksi Budaan Unkariin lähes kolmeksi vuodeksi.


title: André-Jacques Garnerin

text: Vapautumisensa jälkeen Garnerin työskenteli ilmapallojen parissa. Hän hyppäsi ensimmäistä kertaa ilmapallosta silkkilaskuvarjolla 22. lokakuuta 1797 Parc Monceaun yllä Pariisissa. 900 metrin pudotuksen jälkeen hän laskeutui ihailevan väkijoukon eteen. 3.–4. lokakuuta 1803 hän kulki 395 kilometrin matkan Pariisin ja Clausenin välillä ilmapallollaan.


title: André-Jacques Garnerin

text: Hänen puolisonsa Jeanne-Geneviève oli ensimmäinen naispuolinen laskuvarjohyppääjä.


title: André-Jacques Garnerin

text: Garnerin kuoli onnettomuudessa Pariisissa palkin osuttua häneen hänen rakentaessaan ilmapalloa.


title: Cetoniinae

text: Cetoniinae on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo.


title: Elena Fanchini

text: Elena Fanchini (s. 30. huhtikuuta 1985 Lovere, Italia) on italialainen alppihiihtäjä, joka on parhaimmillaan vauhtilajeissa.


title: Elena Fanchini

text: Fanchini saavutti hopeaa Santa Caterinan MM-kisojen 2005 syöksylaskussa Janica Kostelicin jälkeen. Samana vuonna hän saavutti nuorten MM-kilpailuissa Bardonecchiassa hopeaa syöksylaskussa ja pronssía supersuurpujottelussa. Vancouverin olympialaisissa 2010 hän oli supersuurpujottelussa neljästoista. Schladmingin MM-kilpailuissa 2013 hän sijoittui syöksylaskussa yhdeksänneksi ja alppiyhdistetyssä 15:nneksi, Sotšin olympialaisissa 2014 syöksylaskussa 12:nneksi. Sankt Moritzin MM-kilpailuissa 2017 hän oli syöksylaskussa 14:s.


title: Elena Fanchini

text: Fanchini on urallaan voittanut kaksi maailmancupin osakilpailua, syöksylaskut Lake Louisessa joulukuussa 2005 sekä Cortina d’Ampezzossa tammikuussa 2015. Kaudella 2013–2014 hän sijoittui kolmanneksi Beaver Creekin sekä Lake Louisen syöksylaskussa. Syöksylaskun maailmancupissa hän oli viides kaudella 2014–2015. Syöksylaskun Italian mestaruuden hän on voittanut vuosina 2005, 2007, 2010, 2011 ja 2012.


title: Elena Fanchini

text: Myös Elena Fanchinin sisaret Nadia ja Sabrina ovat alppihiihtäjiä.


title: Goliathini

text: Goliathini on kovakuoriaisten (Coleoptera) lehtisarvisten (Scarabaeidae) heimon Cetoniinae-alaheimoon kuuluva tribus.


title: Cetoniini

text: Cetoniini on kovakuoriaisiin (Coleoptera) lehtisarvisten (Scarabaeidae) heimon Cetoniinae-alaheimoon kuuluva tribus.


title: Finn-Stroi

text: Finn-Stroi Oy oli suomalaisten rakentajien Neuvostoliittoon suuntautuvia rakennushankkeita varten perustama yhteenliittymä. Se toteutti suuria rakennusprojekteja, kuten:Finn-Stroi perustettiin varsinaisesti Svetogorskin paperitehtaan rakennustöitä varten. Siinä oli osakkaana kahdeksan suurta suomalaista rakennusyritystä, pääosakkaina Polar-rakennus Oy, Haka, Puolimatka, Teräsbetoni, YIT. Myöhemmässä vaiheessa mukaan tuli lisäksi kuusi muulta osakasta, joista 1978 alussa tulivat Lemminkäinen Oy ja Palkki Oy sekä Perusyhtymä Oy. Finn-Stroin ideoija ja sen hallituksen pitkäaikainen puheenjohtaja oli Polar-rakennuksen toimitusjohtaja, vuorineuvos Kauko Rastas. Yrityksen johtajana toimi 16 vuotta Risto Kangas-Ikkala.


title: Finn-Stroi

text: Risto Kangas-Ikkala kertoo Jyrki Koulumiehen toimittamassa muistelmateoksessaan, miten yritykset tuhlasivat rakennustoiminnasta saadut rahat. Ne tulouttivat Finn-Stroin tyhjäksi, ja 6,5 miljardin voitot hävisivät taivaan tuuliin.


title: Finn-Stroi

text: Finn-Stroin nimen loppuosa tulee venäjän kielen sanasta "stroitelstvo" (), joka tarkoittaa rakennusteollisuutta.


title: Tadeusz Kościuszko

text: Tadeusz Kościuszko (4. helmikuuta tai 12. helmikuuta 1746 – 15. lokakuuta 1817) oli puolalainen vapaustaistelija, josta tuli Puolan, Valko-Venäjän ja Yhdysvaltain kansallissankari. Vuonna 1776 hän matkusti Pohjois-Amerikkaan ja osallistui Yhdysvaltain vapaussotaan. Kościuszko nimitettiin 1780-luvun lopulla Puola-Liettuan armeijan kenraalimajuriksi, ja vuonna 1794 hän johti Kościuszkon kapinaa Venäjän keisarikuntaa vastaan.


title: Tadeusz Kościuszko

text: Kościuszko aloitti vuonna 1794 taistelun Puolan venäläisiä miehittäjiä vastaan, mutta joutui vuonna 1795 venäläisten vangiksi. Kościuszko armahdettiin syksyllä 1796, kun Paavali I korvasi Katariina Suuren Venäjän hallitsijana. Elämänsä viimeiset vuosikymmenet Kościuszko vietti maanpaossa Ranskassa ja Sveitsissä.


title: Tadeusz Kościuszko

text: Tadeusz Kościuszko syntyi helmikuussa 1746 Mereszowszczyznan kylässä Kosavassa, Puola-Liettuassa, (nykyisen Valko-Venäjän Brestin maakunnassa) Ludvig Kościuszkon ja Tekla Ratomskan toisena poikana. Hänen isänsä oli hyvin toimeentuleva maatilan omistaja, jonka alaisuudessa työskenteli 30 talonpoikaa. Tadeuszilla oli kolme sisarta, Joseph, Anna ja Catherine. Tadeusz omaksui jo nuorena isänsä elämänmyönteisen maailmankatsomuksen. Hän oli erityisen kiinnostunut ulkomaailmasta ja vei muita talonpoikaislapsia usein omaan suosikkipaikkaansa korkealle kalliolle, josta avautui näköala ”kaukaiseen maailmaan”.


title: Tadeusz Kościuszko

text: Täytettyään yhdeksän vuotta Tadeusz lähetettiin katolististen piaristipappien kouluun Lubieskowiin Pinskin lähelle. Siellä hänen opettajanaan toimi pedogogi ja pioristijohtaja Stanisław Konarski, joka tunnetaan työstään Puolan koulujärjestelmän uudistajana. Tadeusz lumoutui Antiikin Kreikan ja Rooman keisarikunnan historiasta, mutta joutui jättämään opiskelunsa vuonna 1758 isänsä kuolemasta johtuneiden taloudellisten vaikeuksien takia. Hän jatkoi opiskeluaan jonkin aikaa kotonaan maatilalla, jossa hänen äitinsä huolehti maatilasta ja pyrki parhaansa mukaan turvaamaan nuoremman poikansa opinnot.


title: Tadeusz Kościuszko

text: Vuonna 1764 Stanislaus II Poniatowskista tuli Puolan kuningas. Seuraavan vuoden joulukuussa Kościuszkolle tarjoutui mahdollisuus opiskella kuninkaan vastaperustamassa kadettikouluussa (nykyinen Varsovan yliopisto), jonne hän pääsi pappien suositusten ansiosta. Kościuszko opiskeli muun muassa pioneerintaitoja, piirtämistä, linnakkeiden rakentamista ja topografiaa. Hän kehitti myös taitojaan miekkailijana ja ihaili suuresti Ruotsin kuninkaan Kaarle XII:n sotataitoja Venäjän tsaari Pietari Suurta vastaan. Kościuszkon fyysinen kestävyys ja hänen samaistumisensa Ruotsin kuninkaaseen toivat hänelle lempinimen ”Swede” (ruotsalainen). Valmistuttuaan joulukuussa 1766 Kościuszko sai ylennyksen "chorazyksi", joka vastaa lähinnä luutnantin arvoa. Häi jäi kouluun uusien oppilaiden opettajaksi. Vuonna 1768 Kościuszko ylennettiin tykistön kapteeniksi, koska hänen tietonsa tykkien kantomatkoista ja rintamalinjoista olivat erinomaisen tarkat.


title: Tadeusz Kościuszko

text: Kun Puola-Liettuan sisällissota alkoi vuonna 1768, Kościuszkon oli joko liityttävä kreivi Casimir Pulaskin johtamiin Barin konfederaation joukkoihin, jotka yrittivät suistaa vallasta kuningas Stanislausta, tai tuettava monarkiaa. Vaikean tilanteen edessä Kościuszko matkusti Pariisiin jatkamaan sotilaskoulutustaan. Ulkomaalaisena hän ei kuitenkaan onnistunut pääsemään Ranskan sotilasakatemioihin, vaan joutui tyytymään maalaustaiteen ja kuvanveiston opiskeluihin. Hän otti myös yksityistunteja arkkitehtuurista ja kävi Pariisin sotakorkeakoulujen luennoilla ja kirjastoissa täydentämässä sotilastietouttaan.


title: Tadeusz Kościuszko

text: Puolan ensimmäisessä jaossa vuonna 1772 Venäjä, Preussi ja Itävalta jakoivat keskenään suuren osan Liettuan maa-alueista. Kun Kościuszko vuonna 1774 palasi Puolaan, hän totesi veljensä Josephin tuhlanneen suuret määrät sukunsa omaisuutta. Koska Kościuszkolla ei ollut varaa ostaa upseerin nimitystä, hän joutui etsimään muunlaista työtä. Suurliikemies, provinssin kuvernööri ja hetmani Józef Sylwester Sosnowski auttoi Kościuszkoa ja palkkasi hänet kahden tyttärensä yksityisopettajaksi. Kościuszko opetti tytöille historiaa, matematiikkaa ja taiteita. Hän rakastui vanhempaan tyttöön Ludvikaan ja houkutteli tätä karkaamaan kanssaan Amerikkaan. Kuvernöörillä oli omat näkemyksensä Kościuszkon soveltuvuudesta vävyksi ja määräsi palvelijansa antamaan tälle kunnon opetuksen. Nöyryyttävä kokemus jätti Kościuszkoon elämänmittaisen vastenmielisyyden sosiaalista teeskentelyä ja luokkaeroja kohtaan.


title: Tadeusz Kościuszko

text: Syksyllä 1775 Kościuszko päätti jättää kotimaansa toistaiseksi. Hän lainasi rahaa sukulaisiltaan ja palkkasi asianajajan hoitamaan asioita hänen poissa ollessaan. Kościuszko matkusti Pariisiin kokeilemaan mahdollisuuksiaan liittyä sikäläisiin asevoimiin, sen jälkeen kun hän ei ollut päässyt Dresdenissä Saksin armeijaan. Pariisissa hän kuuli amerikkalaisten siirtokuntien etsivän Euroopasta ”aseita, ammuksia ja taitavia pioneereja”. Tämä uutinen sai hänet tekemään päätöksensä matkustaa Amerikkaan.


title: Tadeusz Kościuszko

text: Kesällä 1776 Kościuszko purjehti Amerikkaan vapausaatteen innoittamana. Hänellä ei ollut suosituskirjeitä, mutta diplomaatti Benjamin Franklin tarjosi puolalaiselle mahdollisuuden tukea siirtokuntia Englantia vastaan. Kościuszko kertoi erikoistuneensa opinnoissaan pioneeritoimintaan ja sotilasarkkitehtuuriin. Franklin palkkasi hänet pioneerien päälliköksi, jonka alaisena tuhannet siirtolaiset osallistuivat linnakkeiden rakennusprojektiin Pennsylvaniassa Delawarejoen rannalle estämään Yhdistyneen kuningaskunnan merivoimien mahdollisen etenemisen jokea pitkin Philadelphiaan. Lokakuussa 1776 kongressi nimitti Kościuszkon siirtokuntien armeijan pioneerien everstiksi saatuaan kuulla hänen etevyydestään rakennustöiden suunnittelussa.


title: Tadeusz Kościuszko

text: Seuraavana keväänä Kosciuszko oli mukana kenraalimajuri Horatio Gatesin johtamassa retkikunnassa, joka saapui Kanadan rajalle toukokuussa 1777. Fort Ticonderogassa Kościuszko moitti linnakkeen puolustusta ja suositteli tykistön asettamista korkeimmalle mäelle rakennusten takana. Varuskunnan komentaja prikaatinkenraali Arthur St. Clair torjui ajatuksen. Myöhemmin tämä osoittautui taktiseksi kömmähdykseksi. Kun britit hyökkäsivät kenraali John Burgoynen johdolla Fort Ticonderogaan, he tekivät juuri sen mistä Kościuszko oli varoittanut. Kenraali Burgyone näki heti linnakkeen takaisen kukkulan taktisen etulyöntiasemana ja antoi määräyksen tykistön asettamisesta mäen huipulle. Amerikkalaiset jättivät linnakkeen ilman taistelua.


title: Tadeusz Kościuszko

text: Vuonna 1778 Kościuszkosta tehtiin West Pointin linnakkeen pääsuunnittelija. Linnoitus tuli tunnetuksi ”amerikkalaisten Gibraltarina”, koska Britannian armeija ei kyennyt valtaamaan sitä. Kościuszko rakennutti useita linnoitettuja etuvartioasemia Hudsonjoen molemmin puolin ja hyödynsi tarkkaan kallioita ja muita maaston epätasaisuuksia. West Pointin alueesta tuli amerikkalaisten kapinallisten vahvin tukikohta vapaussodan aikana. Nähdessään hyökkäyksen pohjoisiin valtioihin mahdottomaksi brittikomentaja Henry Clinton joutui muuttamaan aiempia suunnitelmiaan. Lähes 9 000 englantilaista sotilasta jätti New Yorkin joulukuussa 1779 ja suuntasi kulkunsa eteläisille taistelukentille.


title: Tadeusz Kościuszko

text: Kościuszko ei halunnut jatkaa West Pointissa, koska sodan painopiste siirtyi etelään. Siirtokuntien armeijan ylipäällikkö George Washington hyväksyi puolalaisen pyynnön matkustaa etelään sotakentille ja nimitti tämän kenraali Horatio Gatesin johtaman armeijan pioneerijoukkojen pääinsinööriksi. Seuraavien kolmen vuoden aikana Kościuszko oli mukana monissa taisteluissa johtamassa linnakkeiden, juoksuhautojen ja miinakenttien asennustöitä. Hän suunnitteli myös armeijan kuljetukseen soveltuvia tasapohjaisia veneitä. Historioitsija James Pulan mukaan ”Kościuszko näyttää olleen mukana lähes kaikkialla, missä käsiteltiin sodankäyntiin liittyviä yksityiskohtia, suunniteltiin etenemislinjoja tai etsittiin vähän tunnettuja oikopolkuja.”


title: Tadeusz Kościuszko

text: Kesällä 1784 Kościuszko matkusti takaisin kotimaahansa ja saapui Puolaan elokuun lopulla. Hänen veljensä Joseph oli menettänyt suurimman osan suvun maista virhesijoitusten vuoksi. Sisarensa Annan avulla Kościuszko onnistui turvaamaan osan maista itselleen. Samalla hän rajoitti talonpoikien palveluksia kahteen päivään viikossa. Toimenpiteistään huolimatta Kościuszko velkaantui, ja hän odotti turhaan Yhdysvaltain hallituksen lupaama palkkiotaan usean vuoden asepalveluksestaan itsenäisyyssodassa.


title: Tadeusz Kościuszko

text: Kościuszko solmi nopeasti uusia tuttavuuksia ja ystävystyi maansa vapausaktivistien kanssa. Eräs katolisen kirkon papeista tarjosi hänelle paikkaa luennoitsijana Jagellon yliopistossa Krakovassa, mutta hän kieltäytyi ja jäi odottamaan armeijakomennusta. Lopulta Sejmin valtiopäivät 1788 saivat aikaan uudistuksia, jotka tarjosivat mahdollisuuden armeijan vahvistumiseen ja Puola-Liettuan rajojen puolustamiseen. Kościuszko näki mahdollisuutensa palata asepalvelukseen ja matkusti Varsovaan, jossa hän osallistui poliittisiin väittelyihin valtiopäivien ulkopuolella. Hänen esittämänsä ehdotukset amerikkalaiseen malliin toimivista vapaaehtoisista miliisivoimista saivat kannatusta. Brestin maakunnan lainsäätävän elimen edustajat ilmoittivat valtiopäivillä haluavansa Kościuszkolle sotilaallisen toimeksiannon. Myös monet Varsovan aateliset puhuivat kuninkaalle Kościuszkon puolesta.


title: Tadeusz Kościuszko

text: Lokakuussa 1788 Kościuszko nimitettiin Puolan armeijan kenraalimajuriksi ja hänelle maksettiin ennakkoon lähes 12 000 zlotyn vuosipalkka. Vuonna 1790 Kościuszko komensi joitakin jalka- ja ratsuväen yksiköitä läntisen Bugin ja Veikselin välillä. Saman vuoden elokuussa hänet komennettiin Volyniaan. Kuninkaan serkku prinssi Józef Poniatowski luotti Kościuszkon hankkimaan sotakokemukseen Yhdysvaltain vapaussodassa ja antoi tälle joukkojensa väliaikaisen komentajuuden.